07.11.2019 u 18:29\nPoziv Specijalnog suda u Hagu i dojučerašnjem šefu Kosovske obaveštajne agencije\nDoskorašnji šef Kosovske obaveštajne agencije Špend Makhuni dobio je poziv Specijalnog suda u Hagu zbog navodnog „curenja osetljivih informacija” u vezi tog suda, preneo je danas portal Košev pozivajući se na navode prištinske Gazete Ekspres. Makhuni je juče podneo ostavku na funkciju šefa Kosovske obaveštajne agencije a po navodima Gazete Ekspres, to je učinio zbog poziva Specijalnog suda. Špend Makhuni nije bio član OVK, a nije ni precizirao razloge zbog kojih je podneo ostavku. Prethodno je lider Demokratske partije Kosova (DPK) i bivši predsednik Skupštine Kosova Kadri Veselji izjavio da će 4. decembra biti saslušan pred Specijalnim sudom za zločine OVK u Hagu.\nKosovska Mitrovica – Srbin M. K. (58) koji je juče ujutro pronađen mrtav u krugu Samačkog bloka, u Ulici Filipa Višnjića, u severnom delu Kosovske Mitrovice, po nalogu tužioca prevezen je na odeljenje sudske medicine u Prištini, gde će biti rađena obdukcija. Kako za „Politiku” kaže poručnik Branislav Radović, portparol kosovske policije regionalne jedinice Mitrovica sever, nakon identifikacije, tužilac je slučaj okarakterisao kao sumnjivu smrt. Prema rečima portparola Radovića, po dojavi da u krugu Samačkog bloka jedna osoba leži nepomično i da se pored nje nalazi pištolj, na mesto događaja izašli su pripadnici policije iz stanice sever, kojima su se pridružili i regionalni istražitelji, kao i ekipa forenzičara. Pojedini mediji objavili su da je nesrećni muškarac izvršio\n08.10.2019 u 20:10\nObeležavanje osam vekova autokefalnosti Srpske pravoslavne crkve nastavljeno je danas u Pećkoj patrijaršiji, gde su svečanu arhijerejsku liturgiju ovog jutra služili mitropolit crnogorsko-primorski Amfilohije i episkop raško-prizrenski Teodosije. Liturgiji je prisustvovalo dvadesetak episkopa iz zemlje i inostranstva, a vernici koji su ih jutros dočekali stigli su osim sa Kosova i iz centralne Srbije, iz Crne Gore, Severne Makedonije i Bosne i Hercegovine. Mitropolit Amfilohije je u besedi poručio da je osam vekova autokefalnosti veliki i izuzetno značajan događaj, a da „sveta reč Božja nastavlja da se propoveda na svetom kosovsko-metohijskom prostoru”. On je podsetio da su hrišćane i hrišćansku crkvu progonili i da je i svuda u svetu progone, a posebno na Kosovu i\n04.10.2019 u 20:48\nEkipa Radio Beograda šest sati zadržana u policiji u Južnoj Mitrovici\nKOSOVSKA MITROVICA – Ekipa prvog programa Radio Beograda privedena je danas u kosovsku policiju u južnom delu Kosovske Mitrovice i zadržana šest sati u pritvoru, a razlog privođenja nije poznat, prenela je RTS. Navodi se da je policija zaustavila i detaljno pretresla službeno vozilo RTS-a, da su muški deo ekipe pretresli kao kriminalce sa rukama na automobilu i raširenim nogama. Posle toga, kako se navodi, cela ekipa odvedena je u stanicu u Južnoj Mitrovici na saslušanje gde su im oduzeti mobilni telefoni. Posle šest sati puštena je na slobodu, uz napomenu da treba da se vrati u severnu Kosovsku Mitrovicu, jer nije bezbedno da ide dalje ka Gračanici, gde su prvobitno nameravali da krenu. U stanici policije odnos prema ekipi Radio Beograda bio je korektan, navodi RTS, prenosi\n26.09.2019 u 18:24\nFIFA preporučila Prištini da dozvoli utakmicu Trepča - Zvezda\nKosovska Mitrovica - Svetska fudbalska federacija (FIFA) pismeno je 20. septembra preporučila predsedniku Fudbalskog saveza Kosova (FSK) Agimu Ademiju da FSK povuče zahteve podnete bezbednosnim institucijama Kosova, kako bi utakmica Kupa Srbije izmedu Trepče i Crvene Zvezde mogla da bude odigrana 5. oktobra. Kako saznaje Kosovo onlajn u Cirihu, u pismu koje je u ime FIFA potpisao zamenik generalnog sekretara Matijas Grafstrem ta organizacija se poziva na odluku Arbitražnog suda za sport (CAS) od 24. januara 2017. (CAS 2016/a/4602 Fudbalski savez Srbije protiv Unije evropskih fudbalskih saveza). „Konkretno, pomenuta odluka pod tačkom 107 navodi da: 'Činjenica da određeni klubovi na severnom Kosovu trenutno igraju pod pokroviteljstvom FSS ne podriva opštu organizacionu vlast FSK na\n07.09.2019 u 14:17\nRada Trajković zloupoterebljava ime Ivanovića\nKOSOVSKA MITROVICA- Srpska lista (SL), najjača stranka kosovskih Srba, osudila je danas prijavu za kosovske izbore 6. oktobra srpske koalicije „Sloboda”, čija je jedna od lidera Rada Trajković, a naročito njenu kritiku Građanske inicijative SDP što je pristupila SL. „Ako je iko mesecima unazad zloupotrebljavao ime Olivera Ivanovića (ubijenog lidera GI SDP), to je činila Rada Trajković, koja je smrt jednog čoveka besomučno koristila za ličnu promociju lažno se predstavljajući kao njegova prijateljica i saborac”, kaže se u saopštenju SL. Ta stranka ističe da svi na Kosovu znaju da je „Rada Trajković mrzela i prezirala Olivera Ivanovića, a takva osećanja ona gaji i ispoljava prema svima koji joj osporavaju samoprigrabljenu titulu liderke Srba sa Kosova i Metohije”. „Saradnja\n03.09.2019 u 14:32\nDanonoćne straže karabinijera na mostu\nKosovska Mitrovica – Zdravstveno stanje maloletnog Srbina D. B., kome je u nedelju na Glavnom mostu na Ibru u Kosovskoj Mitrovici nepoznati počinilac nožem naneo teške telesne povrede, trenutno je stabilno i on se nalazi na Odeljenju intenzivne nege Kliničko-bolničkog centra u Kosovskoj Mitrovici. Dr Milan Ivanović, direktor KBC-a. kaže za „Politiku” da je posle hitne operacije krvarenje zaustavljeno i D. B. smešten na intenzivnu negu. „Očekuje se povoljan ishod lečenja, ali se komplikacije ne mogu isključiti”, navodi Ivanović i dodaje da je mladić zadobio povrede u „predelu levog bubrega (levi slabinski deo) i donjeg dela grudnog koša”. Direktor KBC-a u Kosovskoj Mitrovici ističe da se od dolaska međunarodne misije na Kosmet, a posebno od proglašenja nezavisnosti Kosova „svakodnevno\n02.09.2019 u 09:20\nStabilno stanje mladića povređenog u Kosovskoj Mitrovici\nKosovska Mitrovica - Stanje srpskog mladića, koga je napala grupa Albanaca i ubola nožem, trenutno je stabilizovano i za sada je dobro, izjavio je Milan Ivanović, generalni direktor Zdravstvenog centra u Kosovskoj Mitrovici. „On je posle ranjavanja nožem u predelu levog slabinskog predela i donjeg dela grudnog koša zbog krvarenja hitno operisan. Zaustavljeno je krvarenje iz krvnog suda i on je sada na intenzivnoj jedinici”, rekao je Ivanović agenciji Tanjug. Prema njegovim rečima, očekuje se povoljan tok lečenja, ali mladić će do daljeg biti pod opservacijom.


Sebija Izetbegović: Stanje na KCUS kritično, sve je popunjeno bolesnicima | Hercegovina.Info\nČitava zgrada za covid-19\nSebija Izetbegović: Stanje na KCUS kritično, sve je popunjeno bolesnicima\n"Upravo smo izašli iz Posebnog respiratornog centra. Sinoć smo bili do ponoći, vršili razmještaj i pokušavali premještati lakše bolesnike. Sve je popunjeno bolesnicima. Čitava zgrada stare kirurgije je za covid-19", izjavila je Izetbegović medijima.\n"Težak je psihički pritisak biti među ovako teškim bolesnicima. Mi radimo i raditi ćemo i dalje sve što možemo da spasimo što više života, ali je zaista kritično i teško stanje. Sve je više oboljelih uposlenika. Kisik se troši u ogromnim količinama. Upravo sam obaviještena da će biti problema u opskrbi. U strahu sam šta će biti sutra i hoćemo li ga imati dovoljno", dodala je Izetbegović.\nPrema njezinim riječima, Krizni stožer KS morao je predvidjeti ovu situaciju prema rastu broja zaraženih i oformiti dodatne izolatorije i prostore za oboljele. Izetbegović je apelirala na sve odgovorne da se odmah uključe u rješavanje problema smještanja novih oboljelih, kao i da osiguraju dostatno snadbijevanje KCUS-a potrebnim količinama kisika.\n"Životi svih hospitaliziranih ovise od toga. Još uvijek imamo dovoljno lijekova i zaštitne opreme, ali se troši u ogromnim količinama. Molim građane da pomognu, da poštuju propisane mjere. Sada je već ogroman broj zaraženih i bolesnih, ali da spasimo što možemo. Zaustaviti dalje širenje zaraze možemo samo zajedno. Molim vas mislite na one koje volite, na prijatelje i svoju rodbinu, svi su potencijalni bolesnici", navela je Izetbegović.


Rusija odobrila Sputnjik V i za trudnice\nVi ste ovdje:Home»News»Rusija odobrila Sputnjik V i za trudnice\nBy Redakcija on\t 30. Juna 2021 News\nMinistarstvo zdravlja Rusije odobrilo je primjenu vakcine protiv koronavirusa Sputnjik V za trudnice.\nRuski ministar zdravlja Mihail Muraško naveo je da je stručna zajednica odlučila da se ukinu kontraindikacije za upotrebu te vakcine za trudnice. “Tako je otvorena mogućnosti da se vakcinišu trudnice sa visokim rizikom teškog oblika infekcije”, rekao je Muraško na vladinom savjetu za borbu protiv širenja koronavirusa, prenosi Sputnjik.\nObjasnio je da je odluka donijeta uzimajući u obzir pozitivne rezultate kliničkih testiranja i bezbjednosti vakcine, kao i prikupljenih podataka o njenoj efikasnosti i bezbjednosti tokom kliničkih testiranja u postregistracionom periodu.\nMuraško je naglasio da trudnice takođe mogu da se inficiraju koronavirusom, između ostalog i teškim oblikom.\nVakcina Sputnjik V, koju proizvodi Naučnoistraživački institut “Gamaleja” u saradnji sa Ruskim fondom za direktne investicije, dobila je 11. avgusta 2020. potvrdu o registraciji od Ministarstva zdravlja Rusije, postavši tako prva registrovana vakcina protiv covida-19 na svijetu.


Šokantne najave : Bakir Izetbegović dao nalog za hapšenje dojučerašnjeg ministra Erdala Trhulja?! | Kliker.info\nŠokantne najave : Bakir Izetbegović dao nalog za hapšenje dojučerašnjeg ministra Erdala Trhulja?!\nAktuelno rukovodstvo SDA , preko svojih kadrova u sigurnosnim službama federacije BiH, planiraju skoro hapšenje Erdala Trhulja, dojučerašnjeg ministra energije, rudarstva i industrije u Vladi Federacije BiH, piše dnevni avaz, koji navodi da ovu informaciju saznaje iz više izvora. Trhulju se, prema istom izvoru , prijeti anonimnom krivičnom prijavom zbog navodnih nezakonitosti u radu državnih kompanija u namjenskoj industriji, koja je u nadležnosti Ministarstva kojim je rukovodio protekle četiri godine.\nAvaz navodi da su stvarni razlozi za hapšenje dublji i u prvom redu politički, jer, kako kažu, iza njih stoji vrh stranke, odnosno zamjenik predsjednika Bakir Izetbegović i novi ministar unutrašnjih poslova FBiH Aljoša Čampara. Njihov je plan da, putem Federalne uprave policije, eliminiraju Trhulja s političke scene i postignu višestruki efekt uoči Kongresa SDA na kojem se bira novi predsjednik stranke.Kako saznaje Avaz , Izetbegović hapšenjem Trhulja želi ojačati poziciju prije Kongresa, jer je procijenio da mu do 26. maja treba “jedno veliko hapšenje”, i to kadra njegove stranke.\nNa ovaj način zastrašio bi sve eventualne protukandidate te poslao jasnu poruku kako završavaju “neistomišljenici”. I sam Trhulj u javnosti je već govorio da mu se prijeti montažom, a krivična prijava koja je protiv njega podnesena, kako saznajemo, sadrži i imena još nekih, navodno njemu bliskih osoba ili uposlenika Ministarstva. Zajedničko im je to, kako nam je rečeno, da se politički ne slažu s Izetbegovićem. Indikativno je, piše na karju Avaz, da je cijeli plan aktiviran nakon što je u medijima objavljena informacija da Željko Komšić, predsjednik Demokratske fronte, Trhulja kao stručnjaka želi postaviti za direktora “Elektroprivrede BiH”.


USGBC i LEED sertifikacija zgrada - vodeći međunarodni standard za zelenu gradnju - Gradjevinarstvo.rs\n01.02.2010. | Gradjevinarstvo.rs\nSavet za zelene zgrade SAD - USGBC (U.S. Green Building Council), neprofitna organizacija sa sedištem u Vašingtonu, jedan je od vodećih članova i osnivača Svetskog saveta za zelene zgrade - World GBC.\nUSGBC danas ima 78 lokalnih kancelarija, okuplja preko 20.000 preduzeća i organizacija, i preko 100.000 registrovanih LEED Akreditovanih profesionalaca (LEED AP). Organizacija ističe da prestavlja osovinu industrije za koju se procenjuje da će 2010. godine obrnuti 60 milijardi dolara.\nGlavni program Saveta je nezavisni (third-party) međunarodni sistem za sertifikaciju energetski efikasnih i ekoloških objekata - LEED (Leader in Energy and Efficiency Design).\nPreko svog posebnog tela - GBCI (Green Building Certification Institute), Savet ocenjuje da li su prilikom projektovanja i izgradnje nekog projekta korišćene strategije čiji je cilj poboljšanje svih najvažnijih karakteristika koje je moguće izmeriti: ušteda energije i vode, smanjenje emisije CO2, poboljšanje kvaliteta unutrađnjeg vazduha, upravljanje resursima i svest o njihovom uticaju.\nSertifikacija može biti zatražena za postojeću ili novosagrađenu zgradu, konstrukciju i omotač, škole, kao i za poslovni enterijer (kada zakupac ili vlasnik jednog dela zgrade ne može uticati na druge faktore). Procena zgrade može se zatražiti već u projektnoj fazi ili fazi izgradnje, što se preporučuje kako bi projekat mogao biti korigovan da postigne još bolje rezultate prilikom konačne procene.\nMaterijal za procenu podnosi se putem inteneta, nezavisno od lokacije - npr. LEED sertifikat može biti zatražen za zgradu koja je izgrađena, ili pak treba da se gradi u Srbiji. O prednostima zgrada sa LEED sertifikatom više u daljem tekstu.\nNa sajtu USGBC-a kaže se da LEED sertifikat za zgradu predstavlja nešto slično onome što i deklaracija o nutricionim vrednostima na ambalaži prehrambenog proizvoda - jednako važne informacije koje svedoče o kvalitetu proizvoda.\nKategorije za dobijanje LEED poena\nLEED sertifikacija zgrade dovoljno je fleksibilna da se može biti primeniti na sve tipove zgrada, od poslovnih do stambenih, u svim fazama projektovanja, izgradnje ili tokom veka trajanja zgrade.\nSustainable Sites - SS (održiva gradilišta/parcele) - podrazumeva izbor parcele (npr. greenfield ili brownfield) i odnos prema parceli tokom gradnje.\nSistem ocenjivanja je takav da ne ohrabruje greenfield investicije, da zgrada treba da ima što manje uticaja na ekosisteme i vodene tokove, podstiče uređenje zelenih površina prema lokalnim uslovima, kontrolu atmosferskih voda, smanjenje erozije, zagađenja svetlom, kontrolu efekta vrelog ostrva (heat island) i zagađenja nastalog tokom izgradnje.\nWater Efficiency - WE (potrošnja vode) - zgrade su glavni potrošači pitke vode. Cilj ove kategorije je da ohrabri napore za pametniju potrošnju vode u zgradi i oko nje: korišćenje uređaja koji štede više vode u odnosu na druge, pažljiv izbor tipa zelenila i sistema za navodnjavanje…\nEnergy & Atmosphere - EA (energija i zagađenje vazduha) - prema podacima Ministarstva za energetiku SAD, zgrade u toj zemlji troše 39% energije i 74% ukupne proizvedene električne energije godišnje. Ova kategorija postiče širok spektar strategija za uštedu energije: odgovorno projektovanje, primenu efikasnih rešenja, upotrebu čistih energija, proizvodnju enenrgije na samoj parceli…\nMaterials & Resources - MR (materijali i sirovine) - tokom gradnje i veka trajanja zgrade za sobom ostavljaju mnogo otpada i koriste velike količine materijala i sirovina. Ova kategorija ohrabruje izbor održivih materijala i njihovog transporta, promoviše smanjenje otpada, ponovnu upotrebu i reciklažu proizvoda, i uzima u obzir smanjenje otpada i prilikom same njihove proizvodnje.\nIndoor Environmental Quality - IAQ (kvalitet unutrašnjeg okruženja) - Agenzcija za zaštitu životne sredine SAD - EPA (U.S. Environmental Protection Agency) procenjuje da Amerikanci provode oko 90% svog vremena u zatvorenim prostorima, gde kvalitet vazduha može biti znatno lošiji od spoljašnjeg. Pored promocije poboljšanja kvaliteta unutrašnjeg vazduha, ova kategorija podstiče i obezbeđivanje prirodnog osvetljenja i poboljšanje zvučnih karakteristika zgrade.\nLocations & Linkages (lokacija i povezanost) - LEED za domove (LEED for Homes) prepoznao je da njihov veliki uticaj na životnu sredinu potiče od same lokacije i njihove povezanosti sa zajednicom (velika predgrađa u SAD svoju povezanost sa gradom - bankama, prodavnicama, školama, radnim mestima, itd, zasnivaju na individualnom automobilskom transportu).\nPoeni iz ove kategorije podstiču gradnju stambenih kuća daleko od osetljivih ekosistema, pre svega na parcelama koje su već bile privedene nameni. Tako će najviše poena dobiti kuće koje su izgrađene u blizini već postojeće infrastrukture, i one koje pružaju mogućnost korišćenja pešačkog saobraćaja, fizičkih aktivnosti, i uopšte, vremena provedenog napolju.\nAwareness & Education (svest i obrazovanje) - LEED sistem za rangiranje domova (LEED for Homes) računa da je neko domaćinstvo zaista zeleno onda kada se ljudi koji ga čine trude da postignu najveći mogući efekat dostupnih zelenih rešenja. Krediti iz ove kategorije podstiču izvođače i prodavce nekretnina da obezbede neophodno obrazovanje i alate vlasnicima, stanarima i osoblju koje se brine za održavanje. Ovo će im biti potrebno da razumeju šta jednu kuću čini zelenom i kako da u potpunosti iskoriste sve ono što je u nju ugrađeno, na način na koji je predviđeno.\nInnovation in Design - ID (inovativni projekat) - ova kategorija daje dodatne kredite za projekte koji uključuju nove inovativne tehnologije i strategije koji će poboljšati karakteristike zgrade u tolikoj meri da prevaziđu sve ono što se zahteva i boduje u drugim kategorijama LEED sertifikacije, ili u njima čak i nisu navedene. Ovde se takođe boduje i uključivanje LEED Akreditovanih profesionalaca u projektantski tim kako bi se obezbedio sveobuhvatan pristup u projektonoj fazi.\nRegional Priority - RP (regionalni prioritet) - lokalne kancelarije USGBC-a identifikovale su najvažnije teme u vezi sa zaštitom životne sredine za svaki region SAD, i šest LEED poena dostupno je onim projektima koji su obratili pažnju upravo na ove teme.\nTabela ispod: zavisno od tipa zgrade dobija se određeni broj poena po kategoriji - šest kategorija do 100 poena, i dve kategorije sa bonus poenima za ukupnih 110 (ID, RP).\nBodovi za sertifikaciju\nZavisno od tipa zgrade neke oblasti imaće prioritet u ocenjivanju i iz te kategorije biće moguće dobiti više bodova (pogledajte detaljnije na linku na kraju teksta). Ukupan broj bodova na kraju je isti - maksimalnih 100, i dodatnih 10 bodova.\nPrema broju sakupljenih bodova zgrada može dobiti običan, srebrni, zlatni ili platinasti sertifikat:\nŠta pruža LEED sertifikat?\nPrema Langdonovoj studiji iz 2004. godine, zgrade sa LEED sertifikatom (bilo kog nivoa) u toku izgradnje koštale su prosečno više od 0 do 2%, u odnosu na odgovarajuće zgrade koje nisu građene po principima zelene gradnje. Ista studija je potvrdila da ne mora postojati statistički merljiva razlika između LEED sertifikovanih, i ostalih zgrada, ali jeste zaključila da ovo najviše zavisi od uspešnosti projektnih rešenja i donesenih odluka projektanta i investitora.\nTakođe, istraživanja tržišta nekretnina vršena tokom poslednjih godina pokazuju da LEED sertifikovane zgrade postižu prosečno 1.600$ višu cenu po kvadratnom metru od onih bez sertifikata (pretragom pojma LEED na našem sajtu možete pronaći više tekstova na ovu temu).\nPored zanemarljivih ili nikakvih razlika u toku gradnje, velikih ušteda u toku upotrebe objekta, LEED sertifikovane zgrade garantuju i visok kvalitet unutrašnjeg vazduha što utiče na zdravlje korisnika prostora, efikasnost radnika i druge faktore (na ovom sajtu možete pronaći i podatke u vezi sa ovim).\nLEED sertifikati za profesionalce\nUverenja za LEED Profesionalce (LEED Professional Credentials) podstiču ih da održavaju i unapređuju svoja znanja i stručnost. Ova uverenja garantuju poslodavcima, osiguravajućim kućama, investitorima, itd, trenutni nivo stručnosti pojedinaca.\nOd 2009. godine uvedeno je ponovno obnavljanje uverenja na svake dve godine, u suprotnom, ona ističu. Postoje tri nivoa LEED uverenja za profesionalce:\nLEED Fellow (najavljeno za 2010. godinu).\nLEED GA (Green Associate) - LEED Zeleni saradnik - za profesionalce koji žele da pokažu svoje znanje u ne-tehničkim oblastima prakse: osnovna znanja o zelenom dizajnu, konstrukciji i rešenjima.\nLEED AP (Acredited Professional) - LEED Akreditovani profesionalac - za profesionalce koji se specijalizuju za pojedinu kategoriju LEED sertifikacije. Testiranje za LEED AP-a je u dve faze, gde u prvoj treba pokazati opšte znanje o zelenoj gradnji, a u drugoj fazi znanje iz specijalizovane oblasti\nLEED AP Building Design + Construction (dizajn zgrade i konstrukcija)\nLEED AP Homes (domovi/kuće)\nLEED AP Interior Design + Construction (enterijer i konstrukcija)\nLEED AP Neighborhood Development (razvoj okruženja - od 2010)\nLEED AP Operations + Maintenance (upravljanje i održavanje)\nOd 2010. godine trebalo bi da budu ponuđena još dva sertifikata za profesionalce:\nLEED for Homes Green Rater (sertifikacija kuća/domova)\nLEED Reviewer (inspektor)\nLEED Fellow - za 2010. godinu, pored LEED GA i LEED AP, unajavljen je i treći nivo sertifikacije znanja pojedinaca - LEED Fellow. Ovaj nivo biće rezervisan za dugogodišnje uspehe i profesionalni doprinos na polju zelene gradnje.\nbroj bodova po kategorijama zavisno od tipa zgrade - link\nviše o procesu sertifikacije - link\nSvetski savet i nacionalni Saveti za zelene zgrade - World GBC (tekstovi na našem portalu i linkovi)\nSavet zelene gradnje Srbije - zvanična dobrodošlica LEED-u u Srbiji - link


gledaj napred: Muzej Narodnog pozorišta\nEksponat u Muzeju NP\nIZLOŽBA. - Od 22. novembra biće otvoren Muzej Narodnog pozorišta (ulaz iz Dositejeve). Prvu, stalnu, postavku priredila je kustoskinja Zorica Janković, a posetioci će moći da vide i tematsku izložbu "Savremena scenografija i kostimi Narodnog pozorišta". Biće predstavljeni odabrani, privilegovani materijal, koncentrisan na odabrane teme, koje u nizu čine istorijski pregled razvoja svih segmenata pozorišne umetnosti ostvarivane u nacionalnom teatru. Muzej će biti otvoren svakim danom (osim ponedeljkom) od 11.00 do 23.00, dok će besplatan ulaz biti omogućen do 1. decembra. (ahn)\nОзнаке: beograd, izložba, pozorište


LŠ: Juventus blizu finala\nFudbaleri Juventusa pobedili su u Monaku u prvoj utakmici polufinala Ligešampiona domaću ekipu rezultatom 2:0.\nObe ekipe prošlog vikenda praktično su rešile pitanje osvajanja nacionalnih prvenstava pa su se mogli na miru spremati za večerašnji duel. U prvom poluvremenu viđen je dobar fudbal sa nekoliko sjajnih prilika za postizanje golova sa obe strane, a posebno se istakao golman Juventusa Bufon kada je u 16. minutu odbranio udarac Mbapea. Stara dama u vodstvo je stigla u 29. minuti nakon sjajne timske akcije u kojoj je učestvovalo nekoliko igrača Juventusa.\nNa kraju je Dani Alves odlično petom dodao Higuainu, koji iz dobre situacije ne greši.\nU drugom poluvremenu Monako je zaigrao znatno ofanzivnije, ali uprkos nekoliko dobrih šansi, nije bilo rešenja za Juventusov gol.\n« ZVANIČNO: Srpski teniseri protiv Francuske na fudbalskom stadionu u Lilu Totti završava karijeru i postaje direktor Rome »


Sofija Vergara i dalje najplaćenija tv glumica\nKOLUMBIJSKA glumica zanosnih oblina Sofija Vergara (42), već treću godinu zaredom je najplaćenija televizijska glumica, sa zaradom od neverovatnih 37 miliona dolara. Za svaku snimljenu epizodu „Moderne porodice“, koja je jedna od najnagrađivanijih serija u istoriji, Sofija dobija 325.000 dolara, ali veći deo bogatstva zaradila je od reklamiranja poznatih brendova. Jedna od najmoćnijih latino zvezda u Holivudu, trenutno igra u fimu „Kuvar“, uz Džona Favroa i Skarlet Johanson.\nIza Vergare, na drugom mestu našla se Mariška Hargitaj, jedna od zvezda serije „Red i zakon“, koja je za godinu dana zaradila 13 miliona dolara. Treća po zaradi je Kejli Kuoko, zabavna Peni iz serije „Štreberi“, koja je inkasirala 11 miliona dolara, zahvaljujući, pre svega, reklami za „Tojotu“.\nSofija Vergara i dalje najplaćenija tv glumica :: Comments


Jasmina Tinjić u finalu ITF turnira u Helsingborgu – Magazin Plus\nHome/Jasmina Tinjić u finalu ITF turnira u Helsingborgu\nJasmina Tinjić, najbolje plasirana bh. teniserka, plasirala se u finale ITF turnira u Helsingborgu, u vrijednosti od 10.000 dolara, nakon što je u polufinalnom meču savladala Dankinju Karen Barbat rezultatom 2:0 po setovima (6:4, 6:4).Nakon sjajne igre u prvom setu, u kojem je prilično lako osvajala poene, pogotovo na svom servisu, Jasmina se u drugom setu opustila, što je Dankinja iskoristila kako bi povela rezultatom 3:0 u gemovima.\nTo kao da je probudilo našu teniserku, koja osvaja pet gemova zaredom i rutinski privodi meč kraju sa 6:4.\n“Ponovo sam imala malo opuštanje, koje me na sreću nije koštalo poraza. Zadovoljna sam, s obzirom na to da ću igrati finale u kojem želim novu pobjedu, kako bi stekla samopouzdanje za naredne turnire koje me očekuju. Neka pobjeda u Helsingborgu bude nagovještaj mojih još boljih igara”, kazala nam je Tinjić, koja će se u finalu sastati sa prvom nositeljicom turnira Rebeccom Peterson.\nŠveđanka je do finala stigla sigurnim trijumfom nad Deom Herdželaš, koju je savladala sa 2:0 po setovima, također 6:4, 6:4, s tim što treba napomenuti kako je naša teniserka pružila fantastičan otpor favorizovanoj Šveđanki.


Vulin je povodom 15. godišnjice smrti bivšeg predsednika Srbije ocenio da će istorija „biti mnogo pravednija prema Slobodanu Miloševiću nego što su bili njegovi savremenici”\nMinistar unutrašnjih poslova i lider Pokreta socijalista Aleksandar Vulin ocenio je danas da je bivši predsednik Srbije i Savezne Republike Jugoslavije (SRJ) Slobodan Milošević „svojim životom i smrću, zaslužio poštovanje Srbije i Srba ali i svih ljudi koji poštuju borce za slobodu”.\nVulin je povodom 15. godišnjice smrti bivšeg predsednika Srbije ocenio da će istorija „biti mnogo pravednija prema Slobodanu Miloševiću nego što su bili njegovi savremenici”.\n„Nisu svi prijatelji Slobodana Miloševića bili ni njegovi prijatelji, ni prijatelji Srbije, ali svi neprijatelji Slobodana Miloševića su bili iskreni neprijatelji Srbije i to je bilo nepogrešivo, istorija će to potvrditi”, naveo je Vulin.\nBivši predsednik Srbije i SRJ Slobodan Milošević preminuo je na današnji dan 2006. godine u pritvoru Haškog tribunala u Ševeningenu, gde je bio optužen za ratne zločine počinjene u ratovima na prostoru bivše SFRJ. Na prvim višestranačkim predsedničkim izborima u Srbiji, decembra 1990. godine, kao kandidat SPS-a dobio je 65,34 odsto glasova i postao prvi predsednik Srbije.\nMilošević se 7. oktobra povukao s vlasti a uhapšen je u Beogradu 1. aprila 2001. pod optužbom za finansijske malverzacije povezane s carinom. Taj proces nije vođen jer je na Vidovdan, 28. juna 2001. izručen Haškom tribunalu.\nMilošević je pred Haškim tribunalom optužen za ratne zločine na Kosovu i Metohiji, za ratne zločine i genocid u BiH i ratne zločine u Hrvatskoj ali je proces obustavljen 14. marta 2006. godine, preneo je Tanjug.\nIzvor Politika, 11. mart 2021.\nPreporučujemoAleksandar VulinSlobodan MiloševićSrbija


Konte napušta Čelsi, i vraća se na ''čizmu'' da preuzme posrnulog velikana? - Sportskacentrala.com\nKonte napušta Čelsi, i vraća se na ''čizmu'' da preuzme posrnulog velikana?01.03.2017 20:34hTorinski list ''Tutosport'' preneo je senzacionalnu vest da će se menadžer Čelsija, Antonio Konte, po završetku sezone, vratiti na Apeninsko poluostrvo, i preuzeti ekipu Intera iz Milana.\nOvaj list dodaje da se trener već dogovorio sa ''neroazurima'' oko ličnih uslova, i da će dobijati 15 miliona evra po sezoni, a čak se navodi da je odbio prvu ponudu od 11 miliona godišnje.\nKonte je ove sezone napravio velike stvari sa Čelsijem, i nadomak je titule šampiona u Premijer ligi, i pitanje je kako će na sve ovo reagovati vlasnik ''plavaca'', ruski oligarh, Roman Abramović. Međutim, nije tajna da Konte nije zadovoljan stanjem u londonskom klubu, te da nema najbolji odnos sa sportskim sektorom, i to je velika šansa za Inter koji pošto-poto želi povratak u vrh italijanskog i evropskog fudbala.


Priznala je NAJVULGARNIJU TAJNU i publika tek sada trči da vidi ovu sportistkinju na delu: Ono kako IZLAZI NA TEREN je SRAMNO LASCIVNO, ali ONA SE NIČEGA NE STIDI - Zena.rs\nPejdž Spiranac Foto: _paige.renee / Instagram\nAtraktivna plavuša nedavno je otkrila jedan škakljiv detalj o golf takmičenjima, a verujemo da je tom izjavom dodatno nagnala mušku publiku da prati njen lik i delo.\nNaime, Pejdž je tokom podkasta na Instagramu jedan od pratilaca upitao kakav donji veš nosi kada igra golf meč, a ona je bez stida priznala da veš uopšte ne nosi!\n"Ne nosim donji veš jer nosim kratke uske pantalonice. To bi bilo previše slojeva, kada bih obukla još i gaćice. Uglavnom nosim prišivene kratke šortseve za suknje ili samo šortseve, ali ne i donji veš", potanko je objasnila ova 27-godišnjakinja.\nPejdž se osvrnula i na to kako se osećala kada je njen bivši javno objavio golišave fotografije koje mu je ona slala.\nOna je inače od 2016. u vezi sa fitnes trenerom Stivenom Tinokom, pa je ovaj skandal daleko iza nje, a kaže da joj je on najveća podrška i da je čak podstiče da objavljuje provokativne fotografije.\nZanimljivo je da ona nije preterano uspešna u svetu golfa, ali je ipak smatraju jednom od najzaslužnijih za promociju ovog sporta. Kaže da joj je Instagram, gde broji preko 2,5 miliona pratilaca, znatno pomogao u tome, a uspela je da privuče brojne sportske brendove koji rado sarađuju sa njom.


SAMIT GRADONAČELNIKA: OVAJ DEO EVROPE SE MORA DRŽATI ZAJEDNO – Balkanekspresrb.rs\n“VEOMA SAM ZADOVOLJAN, ČESTITAM GRADU BEOGRADU NA ORGANIZACIJI KOJA DOKAZUJE DA ZNAMO BITI NA SVETSKOM NIVOU”, REKAO JE JANKOVIĆ. ON JE NAVEO DA JE DANAS BIO “DAN UČENJA ZA SVE GRADOVE”,REKAO JE GRADONAČELNIK LJUBLJANE ZORAN JANKOVIĆ\nGRADONAČELNIK Ljubljane Zoran Janković zadovoljan je Samitom gradonačelnika u Beogradu na kojem su predstavnici glavnih gradova u regionu razmenili iskustva i predstavili vizije i planove, ističući da slične skupove treba organizovati svake godine, jer se ovaj deo Evope mora držati zajedno.\n“Veoma sam zadovoljan, čestitam gradu Beogradu na organizaciji koja dokazuje da znamo biti na svetskom nivou”, rekao je Janković. On je naveo da je danas bio “dan učenja za sve gradove”, ističući da je impresioniran projektima koje je Srbija pokazala, pre svega Beograd na vodi. Janković je rekao da bez vizije nema napretka, a da je razmena iskustava između država i prestonica veoma važna.\n“Ovakve skupove bi trebalo da održavamo svake godine, jer se ovaj deo Evrope mora držati zajedno”, istakao je Janković i dodao da mu je drago što će Zagreb, prestonica Hrvatske, sledeće godine biti domaćin Samita. Janković je ukazao da je taj grad dobio priznanje “Zelena prestonica Evrope” i da je svrstan u top turističke destinacije.\nPrvi čovek Skoplja Koce Trajanovski je govorio o uspesima tog grada u poslednjih pet godina istakavši da su prošireni bulevari, da je kupljeno 90 odsto novih autobusa, kao i da je drastično smanjen broj automobila “jer građani koriste javni prevoz”. Kako je naveo i higijena je bila jedan od ozbiljnih problema, ali je nabavkom 80 novih kamiona i ostale opreme, kao i angažovanjem Skoplje “daleko čistije i zelenije”.\nSarajevski gradonačelnik Ivo Komšić je rekao da su glavni gradovi “motori razvoja” svake zemlje i lideri u investicijama, kulturnim manifestacijama, povezivanju… Kako je naveo glavni gradovi treba da se razvijaju upravo zbog toga kako bi se povećao kvalitet građana ne samo grada, nego i država koje predstavljaju.\nGradonačelnici su listom istakli želju za uspostavljanjem tradicije kada je reč o organizovanju ovakvih skupova, potrebu za ekonomskom i ostalim vidovima saradnje, a na kraju su i razmenili simbolične poklone, tako da je gradonačelnik Beograda dobio od kolege iz Skoplja maketu mosta na Vardaru, a od prvog čoveka Sarajeva bocu vina.<


Majorka – Kladjenje.rs\nTip dana: Majorka – Atletik Bilbao: Ponos Baskije igra sjajno u poslednje vreme! Da li je Majorka sledeća žrtva?\n14 Februara, 2022 Vlajko 0\nU ponedeljak je nešto slabija ponuda nego što je to bio slučaj u prethodnih nekoliko dana, a za vas smo ovog puta analizirali poslednji meč 24. kola španske La Lige u kom će Majorka na […]\nTip dana: Majorka – Leganes: I jedni i drugi žele nazad u La Ligu!\n1 Aprila, 2021 Vlajko 0\nU četvrtak je nešto slabija ponuda za klađenje pošto ovog puta nema mečeva kvalifikacija za Svetsko prvenstvo koje će biti odigrano 2022. godine, pa smo zato za vas ovog puta analizirali jedan duel iz španske […]\nTip dana: Fuenlabrada – Majorka: Jedan od najlošijih domaćina u Segundi dočekuje najbolju gostujuću ekipu!\n29 Marta, 2021 Vlajko 0\nU ponedeljak je poprilično slaba ponuda za klađenje pošto ovog puta neće biti mečeva kvalifikacija za Svetsko prvenstvo koje će biti odigrano 2022. godine, ali je ipak na programu nekoliko zanimljivih susreta, gde smo izdvojili […]


BiH među 20 najgorih zemalja za pokretanje firme |\nBiH među 20 najgorih zemalja za pokretanje firme\nUprkos obećanjima i najavama vlasti u BiH da će poboljšati uslove privređivanja, prije svega u pojednostavljenju procedura za otvaranje firme i bržem izdavanju građevinskih dozvola, to se u protekloj godini nije desilo.\nSvjetska banka i Međunarodna finansijska korporacija (IFC) u izvještaju “Doing Business 2014” navode da BiH nije sprovela reforme u navedene dvije oblasti poslovanja zbog čega su nas mnoge zemlje prestigle i prepustile društvu 20 najgorih država svijeta, pišu Nezavisne novine.\nNaime, BiH je u oblasti pokretanja posla rangirana na 174. mjesto, a u izdavanju građevinskih dozvola na 175. mjesto u svijetu, čime smo na globalnoj listi pali za po 12 pozicija među ukupno 189 analiziranih država.\nU izvještaju se navodi da je u BiH za pokretanje firme potrebno proći 11 procedura za 37 dana uz administrativni trošak u iznosu od 14,9 posto prihoda po glavi stanovnika i minimalni osnivački kapital u nivou od 29,1 posto prihoda po glavi stanovnika.\nTo je daleko nepovoljnije od svih država u našem regionu, među kojima su pojedine protekle godine napravile nove pomake. Primjera radi, samoproglašena država Kosovo kreirala je sistem registracije “sve na jednom mjestu” i ukinula određene procedure nakon registracije firme.\nHrvatska je uvela novu formu privrednog društva bez zahtijevanog minimalnog kapitala, dok su Rumunija i Moldavija pojednostavile predregistracijske i registracijske formalnosti.\nMakedonija se već duži niz godina sa sistemom brze registracije nalazi u svjetskom vrhu, a u zadnjem izvještaju zauzima sedmo mjesto.\nKada je riječ o izdavanju građevinskih dozvola, BiH je protekle godine napravila tek neznatni pomak skraćujući vrijeme za dobijanje dozvole za jedan dan, odnosno sa 180 na 179 dana uz zadržavanje 17 procedura. Trošak dobijanja dozvole za gradnju je, takođe, simbolično snižen sa 1.102,1 na 1.100,2 odsto prihoda mjerenog po glavi stanovnika.\nAnalizirajući države regiona, vidljivo je da je najviše olakšanja realizovala Crna Gora, koja je pojednostavila proceduru i skratila vrijeme izdavanja građevinskih dozvola uvođenjem sistema “sve na janom mjestu”. Po reformama u tom segmentu prate je Kosovo, Slovenija i Makedonija.\nAlija Remzo Bakšić, direktor Asocijacije poslodavaca BiH, smatra da od izrade FIAS studije iz 2001. godine do sada nisu učinjeni ozbiljni pomaci na uklanjanju administrativnih prepreka investiranju.\n“Proces izdavanja dozvola i saglasnosti može se značajno ubrzati i pojeftiniti informatičnim povezivanjem institucija, ali se to kod nas izbjegava sprovesti. Razlog je što javna uprava takve reforme ne posmatra kao korisna ulaganja i proces za otvaranje novih radnih mjesta u privredi, već kao nešto što će mnoge administrativne službenike ostaviti bez posla”, ocjenjuje Bakšić.\nOn kaže da javna uprava sopstveni “rez” posmatra kao državni problem ne obazirući se na činjenicu da se zbog lošeg poslovnog ambijenta zatvara sve više firmi koje porezima “hrane” istu tu administraciju.\nBakšić kaže da sporo izdavanje građevinskih dozvola djeluje izrazito destimulativno na potencijalne investitore koji, između ostalog, i zbog toga BiH zaobilaze u širokom luku i proizvodne pogone otvaraju u drugim zemljama.\n“Sve dok se ne uspostavi informacioni sistem u kojem će glavne odlike biti transparentnost, monitoring i sankcionisanje odgovornih za nečinjenje ili neblagovremeno postupanje, BiH će i dalje tapkati u mjestu, i padati sve niže na svjetskim poslovnim ljestvicama”, uvjeren je Bakšić.


Šarčević: Povećaćemo kapacitet vrtića za 17.000 mesta, vaspitača ima dovoljno, nedostaje prostor - Zelena učionica\nMinistar prosvete, nauke i tehnološkog razvoja Mladen Šarčević izjavio je da je 95 odsto toaleta u školama širom Srbije “dovedeno u red”, a ulaganje u škoslke objekte se nastavlja.\n“To će biti prošlost”, rekao je ministar Šarčević gostujući na televiziji Pink i odgovarajući na pojedine konstatacije da se su školski toaleti u lošem stanju, a ulaže se u digitalizaciju.\n“Mi imamo program koji smo uradili od kredita Svetske banke, koji je u toku, a cilj je da se poveća kapacitet za 17.000 mesta u 35 lokalnih samouprava i to je samo početak”, rekao je Šarčević i naveo da za to ima dovoljno vaspitača, ali nedostaje prostor.\nTaj program je, prema rečima ministra, ocenjen kao jedan od tri najbolja u Evropi i zove se “Godine uzleta”.\nRadi se i na intenzivnom prilagođavanju stručnog kadra za takvu vrstu programa.\nTo, kako je objasnio, nije klasično učenje, već učenje kroz igru. Obavezni program bi bio četiri sata, to je potrebno da dete hvata korak sa generacijom, kazao je Šarčević.\nPet slatkih viceva o Perici koje će razumeti mlađi osnovci\nPOKLANJAMO novu knjigu najčitanijeg dečjeg pisca – „Peta devojčica, Marja”\n3 komentara na "Šarčević: Povećaćemo kapacitet vrtića za 17.000 mesta, vaspitača ima dovoljno, nedostaje prostor\n14 oktobra, 2019 u 11:03 am\n14 oktobra, 2019 u 4:46 pm\n29 oktobra, 2019 u 6:40 am


DA ŽIVIM U SMEĆU, NEĆU\nUdruženje građana ,,OZON“ Nikšić poziva nadležne institucije na državnom i lokalnom nivou da urade revizuju dokumentacije za izbor lokacije Vasova voda i razmotre mogućnost izgradnje regionalne sanitarne deponije za sedam opština sa sjevera Crne Gore.\nNakon svih informacija i argumenata iznijetih u prethodnom periodu u javnosti, smatramo da u dijelu donošenja odluka o izboru lokacije Vasove vode za izgradnju regionalne sanitarne deponije za četiri opštine javnost nije bila adekvatno uključena niti su interesi građana, a pogotovo mještana Beransela, bili u prvom planu, što bi u ovakvim projektima moralo biti prioritet.\nSmatramo da ponuđeni ekonomski parametri u ,,Studiji izvodljivosti za izgradnju i rad regionalne sanitarne deponije u opštini Berane“, odnosno iznesena tvrdnja da će se prihodi i rashodi potpuno poklopiti, upravo ukazuje da treba razmotriti druge mogućnosti u kojima bi bilo više ekonomskih benefita za cjelokupno društvo.\nKako je i Evropska investiciona banka raspoložena da finansijski podrži projekat regionalne sanitarne deponije za sedam opština, a postoji i javno iznijeto obećanje stručnjaka g-dina Vučinića, da će novu Studiju uraditi bez nadoknade, što skraćuje vrijeme predviđeno za tendere, smatramo da treba razmotriti ovu opciju uz uključivanje u dijalog predstavnika civilnog društva i informisanje cjelokupne javnosti.\nPošto su izbori lokacija za regionalne deponije rađeni bez uključivanja najeminentijih domaćih stručnjaka i kvalitetnih javnih rasprava, smatramo da postoji javni interes za reviziju dokumentacije gdje se za to prepozna potreba, kao što je to slučaj sa lokacijom Vasova voda.\nUpravo zbog realne mogućnosti da se protesti mještana ponove i na drugim lokacijama za izgradnju regionalnih sanitarnih deponija, pozivamo nadležne institucije da pokažu demokratski kapacitet i želju da zaštite interese onih čija prava zastupaju.\nZbog toga još jednom ponavljamo predlog o formiranju međusektorske komisije u koju bi bili uključeni i predstavnici mještana i organizacija civilnog društva koje imaju stručne resurse, koja bi u optimalnom roku ponudila najbolja rešenja za pravilno odlaganje komunalnog i svih drugih vrsta otpada u prelaznom periodu, te predloge lokacija za izgradnju regionalnih deponija vodeći se javnim interesom i najmanje štetnim uticajem na životnu sredinu kao najvažnijim pretpostavkama.\nTakođe, ukazujemo da se na isti način nije vršilo sagledavanje parametara za bodovanje lokacija, odnosno nije postojao jedinstven pristup, jer nije realno da prilikom izbora neriješeni vlasnički odnosi u jednoj zajednici budu eliminišući faktor a u drugoj to ne bude tretirano na isti način, kao u slučajevima Buča u Beranama, odnosno Budoš u Nikšiću.\nNadamo se da će nadležne institucije pokazati razumijevanje i prepoznati učinjene propuste i u skladu sa svojim ovlašćenjima uraditi sve što je potrebno kako bi se kompleksan problem dugoročnog adekvatnog rešavanja komunalnog i ostalih vrsta otpada riješio na najbolji mogući način.\nUdruženje građana ,,OZON“ Nikšić je nakon kontaktiranja od strane mještana iz više opština zabrinutih zbog izbora lokacija za regionalne sanitarne deponije odlučilo da kroz kampanju ,,Da živim u smeću, NEĆU“ pruži logističku i tehničku podršku svim građanskim inicijativama vezanim za sprečavanje nepravilnog odlaganja otpada i uspostavi argumentovani javni dijalog oko adekvatnog rešavanja komunalnog i posebnih tokova otpada koji predstavljaju opasnost po zdravlje ljudi i životnu sredinu.\n← Dokument ,,Stanje životne sredine u opštini Nikšić – Opasnosti i mogućnosti“\nNOVI SLUŽBENI NAZIV →


U ponedeljak ponovo protesti taksista\n► U ponedeljak ponovo protesti taksista\nPredstavnik Ugovorne privredne taksi komore Srbije Boško Vukojević izjavio je danas da taksisti u ponedeljak, 7. oktobra nastavljaju sa protestima na beogradskim ulicama i sa dvočasovnom blokadom prometnih saobraćajnica, kao i s protestom ispred zgrade Vlade Srbije.\n"Želim da demantujem vest koja je izašla da taksisti u ponedeljak neće izaći na ulice, to je čista dezinformacija. Taksisti će definitivno izaći na proteste, nikada nismo ni razmišljali da ih prekinemo, samo ih od ponedeljka nećemo radikalizovati zbog posete turskog predsednika Erdogana, pošto ne želimo da od naših esnafskih problema pravimo međunarodni problem i šaljemo lošu sliku o Srbiji", rekao je Vukojević za N1.\nOni su ranije najavljivali da će od ponedeljka radikalizovati protest tako što će blokirati i mostove.\nTurski predsednik je u zvaničnoj poseti Srbiji 7. i 8. oktobra.\nOrganizatori protesta poručuju da će taksisiti na ulicama biti sve dok im država ne ispuni zahtev - a to je, kako navode, da počne da se primenjuje Zakon o prevozu putnika, kako bi se zabranio rad, kako kažu, nelegalnim prevoznicima koji posluju uz pomoć aplikacije.


Međunarodne organizacije pozvale Savet Evrope da osigura zaštitu slobode štampe – Centar za razvoj lokalnih medija\nMeđunarodni institut za štampu (IPI) pozvao je Savet Evrope da zaštiti slobodan protok informacija i osigura garantovanje slobode medija dok se države bore protiv pandemije korona virusa.\nIPI i još devet organizacija za slobodu štampe su u pismu Savetu Evrope izrazili duboku zabrinutost zbog opasnosti da vlade koriste pandemiju korona virusa za kažnjavanje nezavisnih i kritičkih medija, i za uvođenje ograničenja medijima na pristup i preispitivanje odluka i akcija vlada.\n“Iako cenimo da su neophodne neke hitne mere u borbi protiv pandemije, sve takve mere moraju da budu i srazmerne, strogo vremenski ograničene i podložne redovnom nadzoru kako bi se rešila neposredna zdravstvena kriza”, dodaje se u pismu i ukazuje da “nažalost, neke vlade širom Evrope već koriste pandemiju za vanredna ovlašćenja koja mogu da podriju demokratske institucije, uključujući slobodnu štampu”.\nU pismu se izražava duboka zabrinutost zbog ishitrenih poteza nekih vlada kako bi imale velika ovlašćenja u cilju kažnjavanja širenja lažnih vesti o korona virusu, uključujući zatvorske kazne kao što je slučaj u Mađarskoj.\n“Drugo, naše organizacije su zabrinute zbog posledica pojačanih mera nadzora koje se uvode radi praćenja širenja virusa”, dodaje se i ukazuje na opasnosti da se time ugrožava privatnost i pravo na podatke, kao i mogućnost novinara da zaštite izvore.\nOve organizacije su takođe zabrinute zbog prevelikih ograničenja na pristup medija vladinim zvaničnicima i lekarskim stručnjacima, uključujući i fizičko prisustvo novinara na konferencijama za štampu.\nU pismu se zato poziva Savet Evrope da i dalje traži od država članica da garantuju da zaštita slobode medija, garantovana Evropskom konvencijom o ljudskim pravima, bude politički prioritet, posebno tokom pandemije korona virusa.\nIZVOR: Beta, NDNV


Javne odbrane radova – Akademija tehničko-vaspitačkih strukovnih studija – Odsek Niš\no odbrani master rada\nNevena Strainović, student studijskog programa Upravljanje otpadom iz predmeta Tehnologija prerade otpadom braniće master rad pod nazivom teme: "Upotreba postrojenja za preradu vode u proizvodnji biogasa iz mulja", odobren na sednici stručno istraživačkog veća 24.05.2022 god.\nOdbrana master rada održaće se 04.07.2022 god. u 11:00 pred komisijom:\n1. dr Jelena Bijeljić - predsednik\n2. dr Dejan Blagojević, Ljiljana Kostić Despotović - član\n3. dr Aleksandra Boričić - mentor\nMilan Mitić, student studijskog programa Upravljanje otpadom iz predmeta Direktive i standardi u zaštiti životne sredine braniće master rad pod nazivom teme: "Primena Evropskog zelenog plana u energetici Srbije", odobren na sednici stručno istraživačkog veća 05.05.2022 god.\nOdbrana master rada održaće se 04.07.2022 god. u 11:30 pred komisijom:\n1. dr Slavimir Stošović - predsednik\n2. dr Jelene Bijeljić, Ljiljana Kostić Despotović - član\nAleksandar Ćirić, student studijskog programa Upravljanje otpadom iz predmeta Senzorski sistemi braniće master rad pod nazivom teme: "Različiti aspekti primene senzora temperature u postupku upravljanja medicinskim otpadom", odobren na sednici stručno istraživačkog veća 25.02.2022 god.\nOdbrana master rada održaće se 04.07,2022 god. u 13:00 pred komisijom:\n1. dr Boban Cvetanović - predsednik\n2. dr Aleksandra Boričić, dr Milan Trenkić - član\n3. dr Dejan Blagojević - mentor\no odbrani završnog rada\nMilica Đorđević, student studijskog programa Građevinsko inženjerstvo iz predmeta Građevinski materijali 1 braniće završni rad pod nazivom teme: "Metode za ispitivanje posebnih svojstva očvrslog betona", odobren na sednici veća studijskog programa 11.10.2021 god.\nOdbrana završnog rada održaće se 01.07.2022 god. u 12:00 pred komisijom:\n1. dr Aleksandra Marinković - predsednik\n2. dr Nenad Stojković - član\n3. dr Jelena Bijeljić - mentor\nStefan Milošević, student studijskog programa Građevinsko inženjerstvo iz predmeta Građevinski materijali 1 braniće završni rad pod nazivom teme: "Određivanje modula stišljivosti tla u Vidovdanskoj ulici u Paraćinu", odobren na sednici veća studijskog programa 11.10.2021 god.\nOdbrana završnog rada održaće se 01.07.2022 god. u 12:30 pred komisijom:\nOliver Aranđelović, student studijskog programa Multimedijalne komunikacione tehnologije iz predmeta Tehnike bežičnog prenosa braniće master rad pod nazivom teme: "Povezivanje Data Centara Exe Neta u Nišu i Paraćinu linkovima tipa Ceragon", odobren na sednici stručno istraživačkog veća 23.05.2022 god.\nOdbrana master rada održaće se 01.07.2022 god. u 13:00 pred komisijom:\n1. dr Dejan Blagojević - predsednik\n2. dr Nikola Sekulović, Zvonko Milošević - član\n3. dr Srđan Jovković - mentor\nDušan Jovanović, student studijskog programa Građevinsko inženjerstvo iz predmeta Građevinski materijali 1 braniće završni rad pod nazivom teme: "Ispitivanje cementa primenom metoda iz serije standarda SRPS EN 196", odobren na sednici veća studijskog programa 28.01.2022 god.\nOdbrana završnog rada održaće se 01.07.2022 god. u 13:30 pred komisijom:\n2. dr Aleksandra Marinković - član


Malinari traže sastanak sa predsednikom | Agromedia\nPONEDELJAK, 03. JUL 2017\nPredstavnici proizvođača malina zatražili su danas sastanak sa predsednikom Srbije Aleksandrom Vučićem i premijerkom Anom Brnabić na kojem bi razgovarali o rešavanju problema nastalih zbog niske otkupne cene tog voća.\nNa sastanku sa ministrom poljoprivrede Branislavom Nedimovićem oni su zatražili da nadležne institucije pokažu "da li je jači kriminal i monopol ili država".\nPredsednik Asocijacije malinara Srbije Dobrivoje Radović rekao je da proizvođači traže da se tržište "pusti" a ne da njime neko diriguje. Malinari su ocenili i da bi realna cena trebalo da bude oko 200 dinara za kilogram tog proizvoda.\n"Ne priča se tonom kojim se pričalo prošli put. Preneću molbe proizvođača predsedniku i premijerki u cilju razvoja i opstanka malinarstva, a proverićemo i sve navode koje smo danas čuli jer nas na to obavezuje vrednost izvoza malina od 270 miliona evra", rekao je Nedimović.\nOn je dodao da tržište određuje cenu maline, a da nadležne institucije treba da spreče eventualne poremećaje na tržištu.\nSastanku u Ministarstvu poljoprivrede prisustvovao je i ministar trgovine Rasim Ljajić.\nOtkupna cena malina\nVoćarstvo 14. mart 2017.\nNakon medijskih objava da zbog lošeg kvaliteta opada izvoz maline, ipak je rečeno da je u poslednja dva meseca naša zemlja izvezla 12.000 tona ovog voća.\nDogovor pao: Cena maline 139,3 dinara po kilogramu\nNa sastanku su Brnabić i Nedimović obećali i da će hitno poslati stručnjake da utvrde zašto se malina suši.\nVoćarstvo 12. mart 2019.\nMalinari zapadne Srbije složni: Ispod 1,4 evra za kilogram ne pristajemo\nSavez poljoprivrednih udruženja zapadne Srbije tražio je da cena za kilogram ovogodišnjeg roda maline bude 1,4 evra, odnosno 165 dinara.\nKolumne 11. mart 2019.\nNaš kolumnista Budimir Novović ovog puta komentariše preuranjenu akontnu cenu maline. Pročitajte šta on o tome misli.


Jermenija isključuje diplomatsko rešenje za Nagorno-Karabah | Novine Toronto\nJermenski premijer Nikol Pašinijan ocenio je da nije moguće nikakvo "diplomatsko rešenje" u sukobu sa Azerbejdžanom oko Nagorno-Karabaha i pozvao sugrađane da dobrovoljno idu na front.\n"Moramo da priznamo da pitanje Karabaha, u ovom trenutku i još dugo vremena, ne može imati diplomatsko rešenje", poručio je Pašinijan u video snimku na Fejsbuku.\nOn je pozvao narod da ide i bori se do "pobede ili poraza".\nPrema premijerovim rečima, situacija na frontu je "prilično ozbiljna". "Postoje pobeda ili poraz, ništa drugo. Da bismo pobedili, svi moramo formirati jedinice dobrovoljaca", rekao je on i ocenio da Azerbejdžan koristi "poslednje resurse" u borbi.\nOcenjujući nastavak sukoba "neprihvatljivim", šef ruske diplomatije Sergej Lavrov je u ponedeljak izjavio da Rusija, Azerbejdžan i Jermenija rade na "predstojećem" uspostavljanju mehanizma kontrole prekida vatre.\nPrema delimičnim izveštajima, u novim sukobima je poginulo više od 800 osoba, uključujući oko 100 civila. Međutim, obe strane tvrde da su ubile hiljade neprijatelja.


Press Online :: Ona i On :: Naučno dokazano: Ko jednom prevari, prevariće opet!\n10. 11. 2014. - Autor: stil\nNaučno dokazano: Ko jednom prevari, prevariće opet!\nNajnovija istraživanja su pokazala da ukoliko ste u vezi sa partnerom koji je zbog vas ostavio devojku, velika je verovatnoća da to isto uradi i vama. To praktično znači da su naše mame bile u pravu kada su nam govorile: "Jednom varalica - uvek varalica!"\nNaime, istraživanje objavljeno u magazinu Journal of Research in Personality koje je obuhvatilo "ukradene" partnere je otkrilo da takvi ljudi uvek teže boljoj vezi i daponavljaju obrazac ponašanja, piše Mama Mia\n"Kroz tri studije smo uvideli da su takvi pojedinci manje posvećeni u vezi, manje zadovoljni i manje ulažu u eventualnu budućnost. Takođe, oni češće traže alternativu u vidu drugog partnera i mnogo su skloniji varanju", kažu istraživači.\nZato, budite oprezni: ako je neko to uradio sa vama, uradiće to i vama!


Kako sprečiti pojavu dekubitusa i drugih neželjenih posledica kod nepokretnih pacijenata? - Pitanja i odgovori - Sim Bex\nKako sprečiti pojavu dekubitusa i drugih neželjenih posledica kod nepokretnih pacijenata?\nKod pacijenata koji su duži vremenski peiod vezani za krevet, kao posledica često se javlja dekubitus. Pošto ga je veoma teško sprečiti, u njegovoj prevenciji neophodno je preduzeti sve poznate antidekubitalne mere. One podrazumevaju pre svega korišćenje antidekubitalnog dušeka i jastuka raznih oblika, kao i pospešivanje periferne cirkulacije, što se postiže češćom masažom i promenom položaja pacijenata.\n© Sim Bex 2011 - 2022.


VIP Greece - Upoznajte grčke zvezde i zvezdice sa uspešnom karijerom\nVIP (Page 3)\nVIP Greece – Muzičke zvezde, glumci, književnici, poznati Grci van granica svoje domovine…Ljudi koji su ostavili trag u najjužnijoj balkanskoj zemlji.\nTrenutno najpoznatija grčka snajka Maja Volk otvoreno nam je govorila o svom prvom iskustvu sa najjužnijom balkanskom zemljom, o tome šta čini Grčku posebnom, ali nam je otkrila i kako se zaljubila u šarmantnog Grka i koja su njena omiljena mesta u zemlji sirtakija.Više…\nDr Aleksandar Bošković je redovan profesor na odeljenju za etnologiju i antropologiju Univerziteta u Beogradu. Jedan je od vodećih stručnjaka u svojoj oblasti i poznat je širom sveta. Skoro je profesor Bošković bio gost predavač na Univerzitetu Panteion u Atini, gde je ostavio ogroman utisak na tamošnje studente. Zbog svegaViše…\nNisu samo Srbi zaljubljeni u Grčku obalu, već i mnoge holivudske zvezde. Baš kao i mi, i oni joj se često vraćaju leti. Saznajte u daljem tekstu koga je zemlja masline ostavila bez daha, a koji holivudski šmeker vuče grčke korene.Više…\nHolivud je pun zvezda i zvezdica sa svih strana sveta, pa tako i onih koje vode poreklo iz nama drage bratske Grčke. Neki od njih su pravi profesionalci u svom poslu, dok su se drugi proslavili po nekim nama znanim ulogama. Pogledajte koji glumci i glumice “vuku” korene iz najjužnijeViše…\nGotovo da ne postoji osoba koja se ozbiljno bavi dekupaž tehnikom, a da nije čula za grčkog umetnika Adonisa Tzanidakisa. I ove godine, Adonis će posetiti Srbiju i još dve zemlje u regionu. Ukoliko još uvek niste čuli za njegov rad, a volite dekupaž, onda obavezno posetite bar jedan čas tokomViše…


Odeća treba da obezbedi termoregulaciju tela po ovim vrućinama, poručuje dr Zoran Krulj - eKlinika\n9:00 - 16. 07. 2021.\nDr Zoran Krulj: Garderoba treba da bude široka kako bi se obezbedila cirkulacija vazduha i da naša koža diše Foto: privatna arhiva/ Shutterstock\nU uslovima tropskih temperatura, termoregulacija tela je najvažnija stavka i nešto od čega zavisi reakcija našeg organizma, kao i zaštita sveukupnog zdravlja i sprečavanje mogućih komplikacija. Lekari svakodnevno savetuju da je poželjno da se u periodu od 10 do 17 časova, ako je moguće, ne izlazi napolje, a ako to ne možete da izbegnete, obavezno je da se ispoštuju makar neka osnovna pravila zaštite. Prvo, imajte vodu uvek uz sebe kako biste ravnomerno hidrirali telo i izbegli dehidrataciju, redovno unosite nekalorijski jaku, ali energetski zadovoljavajuću hrane kako bi telo imalo dovoljno minerala, nutrijenata, elektrolita i glukoze, nanosite krema sa zaštitnim faktorom na otvorene delove kože i obavezno – nosite adekvatnu garderobu.\nProstori u kojima boravimo moraju da se provetravaju\nDr Zoran Krulj, portparol Zavoda za hitnu medicinsku pomoć u Novom Sadu, za eKlinika portal kaže da su ova pravila univerzalna za sve populacione grupe, od mladih ljudi, koji često precenjuju svoje mogućnosti, zaborave da telo ima svoje granice i zato kolabiraju, preko zdravih i starijih osoba, do onih koji već imaju neke zdravstvene probleme.\n– Najbolji način da se sačuvamo od neželjenih posledica, ne samo direktnog delovanja sunca, je da taj središnji deo dana provedemo u zatvorenom prostoru, koji, pored toga što bi trebalo da bude rashlađen, treba redovno i da se provetrava. Ovo se posebno odnosi na osobe koje borave u prostorima koji su izloženi velikoj količini toplote, koja je permanentna (pekare, roštilji…), i njih je još važnije provetravati zbog cirkulacije svežeg protoka vazduha. Takvi ambijenti su potencijalna izvorišta toplotnih udara jer, kao što znamo, da bi došlo do toplotnog udara, ne moramo obavezno da budemo izloženi direktnoj sunčevoj svetlosti – objašnjava dr Krulj i dodaje da je naše telo spremno da se aklimatizuje i na čak ovako visoke temperature, ali mu je za to potrebno određeno vreme, uz pridržavanje suštinski jednostavnih pravila.\nZnojenje tela je primarni vid održavanja termoregulacije\nAko, ipak, morate da izađete napolje, najvažnije je da telu date dovoljno vremena da se aklimatizuje, privikne na razliku u temperaturi, i da za putanju kretanja birate onu, koja ima dovoljno hladovine ili mesta na kojima povremeno možete da stanete i odmorite, eventualno da unesete malo vode.\n– Jedan zdrav organizam jeste spreman da odgovori i na najveći izazov u smislu visokih temperatura, ali kako izloženost suncu i toploti rastu, on, logično, posustaje, jer gubi minerale i tečnost što vidljivim, što nevidljivim znojenjem. Vrlo često upravo ovaj vid gubitka tečnosti i pada krvnog pritiska bude uzrok kolapsnih stanja, gubitka pažnje i koncentracije, izmenjenih stanja svesti, nesvestice, pa čak i epileptičnih napada – upozorava doktor Zoran Krulj i još jednom podseća da najveći broj procesa u našem telu zavisi od vode i količine koja je neophodna za njihovo održavanje, a to je oko 60 odsto.\nZa optimalan proces znojenja, kao najvažnijeg procesa za regulaciju, odnosno oslobađanja viška toplote iz našeg tela, uz adekvatan unos tečnosti, i to prvenstveno vode, kako apeluje dr Krulj, najvažnija je adekvatna garderoba.\nKakva garderoba i od kojih materijala može da nas zaštiti od sunca\nIzaći napolje u ovim uslovima, bez garderobe koja podstiče dobro regulisanje termoregulacije, izuzetno je opasno, ističe sagovornik eKlinika portala, i napominje da kao takvo pogoduje bržoj dehidraciji.\n– Važno je da naša odeća bude što je moguće više od prirodnih materijala, prvenstveno pamuka, i po svaku cenu izbegavati sintetičke teksture, jer one onemogućavaju normalan proces znojenja, budući da su nepromočive. Garderoba treba da bude široka kako bi se obezbedila cirkulacija vazduha i da naša koža diše, ali i lagano prijanjajuća, i da upija znoj. Ovo važi i za osobe koje su u spomenutim zatvorenim prostorima koji emituju veliku količinu toplote. Jedna od najvećih grešaka koju mladi, i ne samo mladi prave u toku leta, jeste da budu goli, bez ikakve garderobe na sebi. To nije dobro jer tako remete normalan termoregulacioni tok – naglašava doktor Zoran Krulj.\nIdealno je, kako kaže naš sagovornik, da se po vrućini nose lagani odevni predmeti koji će pokriti najveći deo našeg tela kako bi se sprečio i direktan uticaj sunčevih zraka na kožu i izbegle iritacije, pa i opekotine do kojih može da dođe ako je izlaganje suncu prekomerno.\nNikako napolje bez šešira i zaštite glave, deca nemaju razvijen centar za termoregulaciju\nTakođe, ističe dr Krulj, izuzetno je opasno za sve grupe građana da glavu direktno izlože uticaju sunca bez zaštite, a za decu to može biti i životno ugrožavajuće. Napominje da bi to svakako trebalo da budu šeširi ili kačketi sa širokim obodom koji funkcionišu na sličnom principu kao i garderoba – i štite od direktnog uticaja i omogućavaju normalno oslobađanje toplote kroz znojenje.\n– Ovo je posebno važno za novorođenčad, odojčad i decu do godinu dana, jer ona do tog uzrasta nemaju razvijen centar za termoregulaciju i ne mogu da regulišu svoju telesnu temperaturu. Takođe, sklona su brzom pregrejavanju – upozorava dr Zoran Krulj, i dodaje da je nošenje sunčanih naočara više stvar izbora, dok se za zaštitu glave to ne može reći.\nDr Krulj podseća i da je otvorene delove kože tela i lica važno zaštititi odgovarajućim kremama sa transparentnim zaštitnim faktorom, kao i da što se približavamo nižoj starosnoj skali (dečjem uzrastu), numerička vrednost zaštitnog faktora treba da bude veća, iz prethodno navedenih razloga i veće osetljivosti.


Vesti Autor:N1 Beograd09. sep. 201909:53 > 10:00\n„Još neke organizacije su se opredelile za bojkot, mimo Saveza za Srbiju, kao što je Ne davimo Beograd, Dosta je bilo, kao i ugledni pojedinci poput Gorana Markovića, Branislava Trifunovića, a i organizatori protesta Jedan od pet miliona„, kaže Obradović.\n„Bojkot je način da dođemo do fer i poštenih izbora. Kontrola fer i poštenih izbora počinje daleko pre izbora, nema fer i poštenih izbora ako imate neku skromnu mogućnost da se pojavite u medijima. Ne borimo se mi da se Boško Obradović svaki dan pojavljuje u medijima, nego drugačije mišljenje da se pojavi u medijima, da bude debate, da možemo da čujemo i glas opozicije i drugačije mišljenje, nešto suprotno ovoj propagandi koju čujemo 24h“, kaže.\n„Pristali smo da učestvujemo i u razgovorima na FPN, ali nemamo s druge strane normalnog sagovornika“, kaže.\nDodaje da odluku o bojkotu „apsolutno ne menjaju, ako misle nešto da promene tri dana pred izbore“.\n„Nema nikakvih smetnji da se postigne dogovor, ali znate kako izgleda taj dogovor, minimum šest do 12 meseci slobodnih medija. Ako se ne ispune zahtevi stručnog tima, mi ne menjamo odluku, ako se ispune, zašto ne bismo izašli, smisao politike je da budete u Skupštini i da učestvujete na izborima“, kaže on.\nIstiče da „znaju sa kim imaju posla“.\n„Tamo jasno piše da nema učešća na izborima koji nisu fer i pošteni. Kad mi šetamo devet meseci i kada desetine i stotine hiljada ljudi izađe na ulice gradova, a ta vlast da ništa ne ispuni, da li da šetamo još 99 meseci ili da idemo drugim načinima“, kaže Obradović.\n„SzS će biti jedinstven u odluci o bojkotu izbora“\nKaže da ga ljudi pitaju „kad će da padne Vučić“.\n„Da bi on pao, mi moramo da ustanemo, ne može on da padne, a mi da sedimo u kući. Ne bojkotujemo mi izbore, bojkotujemo političko ludilo u kome živimo“, kaže.\n„Nema izbora, ne postoje normalni izbori“, kaže.\nKaže da su protesti u Srbiji „najmanje nasilni protesti na planeti“.\n„Kad je vlast nedemokratska, šta vi radite, puštate je da radi svoj nedemokratski posao? Protesti su demokratska borba protiv jednog nedemokratskog režima“, rekao je Obradović.\n„Znate kad su bili prvi protesti protiv Miloševića, devet godina su ljudi protestovali protiv njegove vlasti, devet godina, a mi tek devet meseci“, kaže on.\n„Nismo posebno kvalitetna i dobra opozicija“\nRekao je da „nisu posebno kvalitetna i dobra opozicija“.\n„Imamo gomilu mana, mi smo ljudi živi, normalni, napravimo i pogrešan potez, damo pogrešan ultimatum, ne uradimo sve idealno, mi nismo idealni kao Vučić, kod nas ne traju aplauzi 15 minuta, kod nas postoje različita mišljenja“, kaže Obradović.\n„Devet meseci nijedan lider opozicije i niko ko drugačije misli nije gostovao ni u jednoj informativnoj emisiji javnog servisa i niko od organizatora protesta takođe“, kaže on.\nNa komentar o tome da je na predsedničkim izborima 2017. godine imao manje glasova od imaginarnog lika Ljubiše Preletačevića, Obradović kaže da je „ovde sve imaginarno“.\n„Nema realnog normalnog života, nema institucija“, kaže on.\n„Mi već krećemo u kampanju, da objasnimo zašto bojkot“, kaže on.\n„Nije realno da vam protesti traju istim intenzitetom i istom masovnošću devet meseci, posebno preko leta“, kaže on, dodajući da misli da će odgovor građana koji će bojkotovati izbore biti masovni miting ispred Skupštine.\nKako kaže, „neko mora da uzvikne da ovo nije normalan život što mi živimo“.\n„Ne mogu ja da smenim predsednika, to mogu samo građani, na izborima ako su pošteni ili na demonstracijama ako nisu pošteni“, kaže on.\nGovoreći o ideji prelazne vlade, kaže da „nemaju garancije da će bilo koje obećanje SNS biti ispunjeno“.\n„Zato – prelazna vlada. Veliki diktator Milo Đukanović, veliki diktator Nikola Gruevski, prema rečima tamošnje opozicije, oni su dozvolili tehničku vladu, samo Aleksandar Vučić ne da“, kaže.\n„Ne bojkotujemo izbore, bojkotujemo političko ludilo u kome živimo, bojkotujemo nenormalnost života pod ovom vlašću“, kaže Boško Obradović.\nAleksandar Vučićbojkot izboraBoško Obradovićokrugli stoOpozicija


Apokalipsa: 18.000 ljudi odsječeno od svijeta (VIDEO)\nEkipe Hitne pomoći pokušavaju da dođu do 18.000 ljudi u Britanskoj Kolumbiji koji su odsečeni pošto su poplave i klizišta uništili puteve, kuće i mostove.\nPrema navodima tamošnjih medija, to bi mogla da bude najskuplja prirodna katastrofa u istoriji Kanade.\nPremijer Britanske Kolumbije DŽon Horgan proglasio je vanredno stanje i rekao da će se broj poginulih povećati u odnosu na do sada potvrđen jedan smrtni slučaj, a policija navodi da se još četiri osobe vode kao nestale.\nPovlačenje poplavnih voda pomoglo je spasilačkim naporima, ali je lobilna kiša blokirala čitave gradove u toj provinciji, kao i pristup najvećoj luci u zemlji u Vankuveru, poremetivši već napete globalne lance snabdevanja, prenosi agencija Rojters.\nMnogi od pogođenih gradova nalaze se u planinskim oblastima istočno i severoistočno od Vankuvera gde je ograničen pristup. Ministri pokrajinske vlade poručili su na jučerašnjoj konferenciji za novinare da neki veliki autoputevi polako počinju da se ponovo otvaraju.\nMeđutim, pojedini gradovi su prijavili nestašicu goriva, a zamenik premijera Majk Farnvort je izjavio da pokrajina razmatra uvoz goriva iz Sjedinjenih Država ili susedne Alberte.\nU Otavi, savezni ministar za pripravnost u vanrednim situacijama Bil Bler je rekao da su rečni tokovi počeli da opadaju, ali da je situacija i dalje kritična. Zvanična Otava je obećala da će poslati stotine pripadnika vazduhoplovnih snaga u Britansku Kolumbiju, od kojih su prvi već pristigli.\nHiljade drugih je u pripravnosti. Kupci su ispraznili police sa namirnicama, a pokrajinska ministarka poljoprivrede Lana Popam poručuje da je snabdevanje hranom sigurno i da “svakako nećemo ostati bez hrane”.\nPoplave su pogodile i američku saveznu državu Vašington.\n(Tanjug Foto: Tanjug/Jonathan Hayward/The Canadian Press via AP)\nNEWER POSTBjelica: Dan formiranja SAO Romanije posebno značajan za srpski narod u BiH\nOLDER POSTKako “Elektroprivreda” kupuje podršku za Dodika?\nNema pomaka u istrazi: Elezovićeva smrt i dalje pod velom tajne 20/01/2022


Čistka u Vladi posle Vidovdana – Nadlanu.com\nČistka u Vladi posle Vidovdana\nObjavljeno 29. maja 2013. / 08:41:52\nPrema informacijama do kojih su došli novinari „Novosti“, odmah posle Vidovdana, vodeći ljudi u vlasti spremiće detaljan plan za „provetravanje“ svojih redova. Kadrovske promene neće biti samo u ministarskom timu već će pod lupu doći sva politička imenovanja u Nemanjinoj 11, javnim preduzećima, a neće biti pošteđeni ni neki predsednici opština i gradonačelnici.\nKako prenose izvori, prvi „pikovi“ za smenu su ministar saobraćaja Milutin Mrkonjić i vodeći čovek resora kulture Bratislav Petković.\nTakođe, nije isključeno da će zbog kadrovskih pomeranja doći i do prekompozicije resora, što će iziskivati i izmene Zakona o Vladi.\n„Ne bavim se rekonstrukcijom vlade niti uopšte slušam nagađanja na tu temu. Moj posao je da rekonstruišem puteve i mostove u ovoj zemlji. Vlada je dobar tim i treba da nastavi sa radom, a ne da se bavimo zaludnim pričama“, rekao je, za „Novosti“, Mrkonjić.\nBratislav Gašić, potpredsednik SNS, kaže, za „Novosti“, da će izaći sa analizom rada svih državnih, ali i lokalnih funkcionera koje je imenovala stranka.\n„Potrebno je najpre ispitati rad ministara, ali i gradonačelnika i direktora javnih preduzeća. Princip odgovornost se mora jednom jasno uspostaviti u ovoj zemlji. Zato SNS ne isključuje ni mogućnost rekonstrukcije vlade“, rekao je Gašić.\nU političkim spekulacijama oko nove kombinatorike nije pošteđen ni URS, iako iz njihove ministarske ekipe niko unapred nije precrtan. Izvesno je, ipak, da će i Dinkić morati ili da kadrovski promeša karte ili da se odrekne delova svojih portfelja.\n„Ideju o rekonstrukciji promovisala je stožerna stranka većine – SNS, tako da od njihove odluke sada zavisi da li ćemo ući u taj proces. Kao stranka smo spremni da svakoga dana pričamo o učinku u našim resorima. Rezultati svih nas trebalo bi da budu jedino merilo i za eventualne kadrovske promene – rekla je Verica Kalanović, ministar za lokalnu samoupravu i regionalni razvoj i potpredsednik URS.\nPre novog sklapanja ministarskih kockica, moglo bi da bude upražnjeno i ministrovanje bez portfelja, koje sa sobom nosi i kancelariju za ravnomerni razvoj nerazvijenih opština. Jer, ministar Sulejman Ugljanin je otvoreno poručio partnerima da će tokom juna izaći iz Vlade ako se ne ispoštuje koalicioni sporazum koji se odnosi na poboljšanje statusa Sandžaka.\nPrema našim izvorima, zasad su sigurni samo ministri iz stranaka koje imaju po jednog predstavnika u Vladi – Rasim Ljajić (SDP), Velimir Ilić (NS) i Jovan Krkobabić (PUPS).\nbratislav gašićBratislav Petkovićmilutin mrkonjićrekonstrukcijasulejman ugljaninverica kalanovićvlada srbije


Mats Vilander je izrazio zabrinutost za Novaka Đokovića pred polufinalni duel Rolan Garosa protiv Stefanosa Cicipasa.\nŠveđanin je ubeđen da Đoković vuče povredu i da nije baš fit.\n- Mislim da ne želi da pokaže svojim protivnicima da ima povredu. To je opasna povreda i ako ne počne dobro meč, mogao bi da ima problem - rekao je Vilander.\n- Očigledno mu je protiv Karenja Buuste bilo potrebno neko vreme da zagreje telo, a tako će biti i protiv Cicipasa, pa onda i u finalu...\nGovorio je i o izavi Karenja Busta da Novak uzime medicinski tajm-aut kad mu ne ide.\n- Da, video sam da je Pablo Karenjo Busta rekao da Novak stalno to radi kada mu ne ide, ali mislim da to Novak ne želi kada gubi. Zbog toga mislim da je to velika briga u naredna dva meča pošto će rivali probati da ga iscrpe - naveo je Vilander.


Sportski spektakl “Kao nekada” od subote na Areni sport.\n10.09.2020. - 11:38\nOvaj san za sve ljubitelje sporta od subote 12. septembra postaje stvarnost zahvaljujući kanalu “Arena sport” na kome počinje sa emitovanjem jedinstveni televizijski projekat pod nazivom “Kao nekada”. Inspirisan kultnom radijskom emisijom “Vreme sporta i razonode”, zamišljen kao televizijski magazin u kome gledaoci u svakom trenutku mogu svedočiti najuzbudljivijim događajima na sportskim terenima širom regiona i sveta u dosad neviđenom multiprenosu.\nProjekat “Kao nekada” predstavlja korak dalje u realizaciji i produkciji na globalnom nivou. Ekipa sastavljena od vrhunskih profesionalaca svake subote i nedelje doneće pred gledaoce spektakl kakav do danas nije viđen ni na svetskim sportskim kanalima, i postaviti nove standarde za ljubitelje sporta u 21. veku.\nKroz sve ovo gledaoce će voditi dobro poznata zaštitna lica “Arena sporta” Miloš Milićević i Ivan Radulović, koji će svojim stručnim komentarima i analizama sa nezaobilaznim atraktivnim gostima gledaocima uvek donositi informaciju više i pružiti im nezaboravnu zabavu.\nMultiprenosi, odnosno praćenje velikog broja susreta dodatno će povećati atraktivnost sporta, doprineti većoj dinamici, neizvesnosti.\nGledaoce emisije „Kao nekada“ očekuju pored direktnih prenosa i specijalne nagrade, uživo uključenja i zanimljiva kviz takmičenja.\nViše od osam sati uživo programa svake subote i nedelje samo na programu Arene sport.\nOd subote, više ništa neće biti isto, jer sa emitovanjem kreće Kao nekada – poručuju sa Arene sport.


Insajder: HPK menadžment koji je upravljao Železarom mesečno dobijao 340.000 evra i visoke bonuse\nBorbeni „Orlovi“ odoleli evropskom šampionu: Portugal – Srbija 1:1\nProbudio se iz kome posle 12 godina, a ono što preživeo ledi krv u žilama (video)\nMajka moli lopova da joj vrati samo uvojak kose ćerke koja je umrla s dve godine\nRasplakaće vas: DIRLJIV oproštaj od voljenog ljubimca (video)\nTokom trudnoće ne smete piti ova bezalkoholna pića\nJezik za zube: ove stvari vaš partner NIKADA ne sme da sazna!\nĐoković: Pričamo o tome kako smo veliki hrišćani, a nismo u stanju da oprostimo\nNAJNEVERNIJI horoskopski znaci\nKako je pao srpski Jerusalim: „Figaroov“ tekst o Kosovu, koji je Srbija čekala 20 godina\nBeta 6. avgusta 2018. 16:15\nFirmi HPK menadžment koja je upravljala Železarom Smederevo Vlada Srbije je plaćala 340.000 evra mesečno bez obzira na uspešnost poslovanja, a uz to su bili predvidjeni i dodatni, izuzetno visoki bonusi, objavio je danas Insajder.\nUgovorom sa HPK menadžmentom, koji nikada nije objavljen, a u koji je Insajder imao uvid, bonusi su iznosili izmedju 25 i 35 odsto ukupnog profita Železare ostvarenog u prethodnom kvartalu, ukoliko je firma poslovala pozitivno.\nHPK je tako imao pravo na dodatnih 800.000 evra u slučaju pozitivnih rezultata dva meseca za redom, kao i dodatnih 700.000 evra za obim proizvodnje veći od 375.000 tona, kao i na poseban bonus u slučaju uspešnog sprovodjenja postupka privatizacije u periodu od pet godina.\nKako navodi Insajder, HPK je imao pravo na čak 30 odsto postignute cene u privatizaciji Železare, a bez obzira na postignutu cenu minimalni bonus je 10 miliona dolara.\nS druge strane, HPK, se obavezao da Železara posluje tako da u svakom trenutku na raspolaganju ima najmanje 80 miliona dolara i bio je dužan da obezbedi savetnike koji bi to omogućili, a koje bi plaćao HPK iz naknade koju bi firma dobijala od Železare.\nRaskid ugovora potpisanog marta 2015. godine predvidjen je, izmedju ostalog, u slučaju da angažovani profesionalni menadžment ne ispuni bilo koju od svojih materijalno pravnih obaveza.\nŽelezara je ugovor sa HPK raskinula jednostrano u junu 2016, nakon čega su usledile medjusobne optužbe za loše poslovne rezultate i kršenje ugovora. Nikada, medjutim, nije saopšteno koliko je država ukupno platila profesionalni menadžment i da li se aranžman isplatio, podseća Insajder.\nHPK menadžment je dobio spor pred Londonskim sudom za medjunarodnu arbitražu protiv Železare Smederevo u maju ove godine.\nArbitražni proces je započet 5. avgusta 2016. a pokrenuo ga je HPK Menadžment pozivajući se na klauzulu 17 ugovora sa Železarom i Republikom Srbijom, u kome se navodi da će upravo Londonski sud za medjunarodnu arbitražu odlučivati o svim potencijalnim sporovima.\nKako navodi Insajder, pošto do danas nisu dobili dosudjeni novac, odnosno oko 12,4 miliona dolara, njihov advokat Andreas Frišneht je prošlog ponedeljka pred sudom u Vašingtonu protiv države Srbije i Železare podneo zahtev da se izvrši odluka.\nPrvoslav ćirilica pre 8 meseca\nTako treba, neće valjda tebi dati koji evrić!\nRuma dokaz da posvećenost i odgovornost daju rezultat\nKina kupuje 300 Erbasovih aviona\nCarGo: Ministarka zloupotrebljava vlast, a poziva se na EU\nDjordjević sa predstavnicima sindikata Republičkog geodetskog zavoda\nNBS kupila 15 miliona evra, kurs sutra 118,0115\nVolstrit bez većih oscilacija,najviše pala Londonska berza\nEvro sutra 118,01 dinar\nModna kuća „22.decembra“ prešla u ruke opstine Ćuprija\nIzvršeni integrisani inspekcijski nadzori u oblasti radnih odnosa i bezbednosti\nFond solidarnosti radnicima isplatio 292 miliona u 2018.\nDolaskom 5G mreža Kina postaje najvažnije tržište mobilnih\nDS: Luka Novi Sad prodata u bescenje\nTrivan: Ne mogu se isporučivati računi koji nisu dogovoreni\nDjordjević sa predstavnicima sindikata Republičkog…\nZa šta čoveku služi nos?\nMuškarcima radi lepote - a ženama da ga guraju gde ne treba.


Potredsednik Majk Pens govori u Beloj kući nakon sastanka sa liderima kongresa po pitanju bezbednosti na granici, 4. januara 2019.\nAdministracija predsednika SAD Donalda Trampa snažno se trudi da prikaže situaciju na granici sa Meksikom kao neposrednu "humanitarnu i nacionalnu bezbednosnu krizu", kako bi obezbedila podršku za finansiranje izgradnje zida, u borbi sa zakonodavcima koja je dovela zemlju do 18-odnevnog delimičnog zatvaranja vlade.\nTramp bi trebalo da se povodom toga obrati naciji preko televizije u utorak, pre nego što bude otputovao na granicu u četvrtak.\nPred obraćanje predsednika, potpredsednik Majk Pens brifovao je novinare u ponedeljak, naglašavajući da tamo postoji "bona fide (istinska) kriza", optužujući demokrate zato što "odbijaju da pregovaraju" o ponovnom otvaranju vlade.\nPens se pridružio sekretarki za nacionalnu bezbednost Kirsten Nilsen, koja je rekla da status kvo finansiranje i zakoni nisu dovoljni za bavljenje krizom "sa kojom se suočavamo na granici".\nDemokrate i nekoliko zastupnika prava imigranta tvrde da administracija netačno predstavlja situaciju i optužuju je za kreiranje krize iz političkog razloga izgradnje zida na granici, što je Tramp obećao tokom predsedničke kampanje 2016.\nPredsedavajuća Predstavničkim domom Nensi Pelosi i lider demokratske manjine u senatu Čak Šumer izdali su saopštenje kasno u ponedeljak pozivajući televizijske mreže da daju demokratama šansu da odgovore na Trampov govor, rekavši da njegova istorija sugeriše na to da će obraćanje biti "puno zlonamernosti i pogrešnih informacija".\nTakođe su rekli da predsednik treba da prihvati to da njegov plan za zid nema dovoljno podrške u Kongresu.\n"Demokrate i sve veći broj republikanaca u Kongresu ponavljaju zahteve predsedniku i lideru (republikanske većine u Kogresu Miču) Mekonelu da okončaju Trampovo zatvaranje i ponovno otvore vladu, dok Kongres raspravlja o Trampovom skupom i neefikasnim zidu", rekli su Pelosi i Šumer.\nTokom protekle dve nedelje, demokratski lideri posetili su Belu kuću dva puta kako bi pregovarali o sporazumu sa predsednikom, ali u tome nisu uspeli. Rekli su da pregovori tokom vikenda o bezbednosti na granici nisu uspeli da pokažu napredak.\nBela kuća istražuje legalnost proglašenja nacionalnog vanrednog stanja na granici kako bi započela izgradnju zida bez odobrenja Kogresa. Tokom svog brifinga, Pens je rekao da Tramp nastavlja da vaga ideju, ali da tek treba da donese odluku.\nUpitan na koji način muke zaposlenih prevazilaze predsednikovu želju za barijerom na granici, Pens je rekao da administracija razume teret sa kojim se suočavaju vladini radnici, ali se nada da to "nećemo saznati".\nOdgovarajući na zahtev demokrata, Kancelarija za budžet i upravljanje poslala je prepravljenu procenu predloga za finansiranje izgradnje zida senatovom komitetu za izdvajanja.


Ćosović: Zakon o studentskom organizovanju donosi transparentnost i ravnopravnost – SDP Srbije\nĆosović: Zakon o studentskom organizovanju donosi transparentnost i ravnopravnost\nSamira Ćosović, poslanica Socijaldemokratske partije Srbije, na sednici Narodne skupštine govorila je o Predlogu zakona o studentskom organizovanju.\nDeo govora poslanice SDP Srbije:\nStudenti ovaj zakon čekaju unazad dve decenije. O tome koliko je ovaj zakon značajan za studentsku populaciju, odnosno studente, svedoči snažna zainteresovanost studentskih predstavnika tokom procesa pripreme ovog predloga i njihova konstruktivna uloga u toku javne rasprave.\nOko 250 hiljada studenata u Srbiji do sada su bili deo jednog neujednačenog sistema organizovanja, što je činilo neke studente povlašćenim u odnosu na druge u zavisnosti od univerziteta ili fakulteta koji studiraju. To stvara ogromnu razliku, koja može imati i elemente diskriminacije.\nOvaj zakon će značajno da doprinese transparentnosti rada i finansiranja studentskih organizacija, pošto se ovim zakonom po prvi put detaljno propisuju načini finansiranja ovih organizacija i način njihovog funkcionisanja unutar pravnog sistema, a u skladu sa specifičnom ulogom koju imaju u društvu i jedinstvenim odlikama.\nPosebno je značajno što se ovim predlogom zakona uređuje i učešće studenata sa invaliditetom, studenata upisanih na osnovu afirmativnih mera i studenata u riziku od socijalnog isključenja. Ovaj zakon će omogućiti da se specifični problemi sa kojima se susreću pripadnici ovih grupa uzmu u obzir prilikom donošenja odluka koje će bitno uticati na njihov život tokom studija.\nTakođe, ovaj zakon će omogućiti ravnomernu zastupljenost pripadnika oba pola u legitimnim predstavničkim organizacijama, odnosno studentskim parlamentima.\nVećina zemalja u regionu već ima ovakav zakon, što je svakako važno za usklađivanje našeg zakonodavstva sa evropskim zakonodavstvom. Donošenje ovog zakona omogućiće punopravno članstvo studentskih organizacija iz Srbije u Evropskoj studentskoj uniji i povratak Srbije u punopravno članstvo u Evropskoj asocijaciji za proveru kvaliteta visokog obrazovanja ENQA.\nZbog svega navedenog i zbog svih neophodnih poboljšanja koje ovaj zakon donosi studentima, studentskim organizacijama, a u skladu sa zahtevima studenata i u skladu sa standardima Evropske asocijacije za proveru kvaliteta visokog obrazovanja, SDPS će podržati ovaj predlog zakona, kao i izmene i dopune Zakona o visokom obrazovanju.


Holandija optužila Rusiju za provokacije na Arktiku - 15.10.2018, Sputnik Srbija\nHolandija optužila Rusiju za provokacije na Arktiku\nRuski vojni brodovi i avioni pokušavaju da provociraju britansku i holandsku vojsku na vežbama NATO-a na Arktiku, izjavio je načelnik uprave operacija... 15.10.2018, Sputnik Srbija\nevropa, vesti, svet, arktik, holandija (država)\n07:38 15.10.2018 (Osveženo: 15:08 21.09.2021)\n© AFP 2022 / VALERIE KUYPERSHolandska vojna fregata "Zr. Ms. De Zeven" patrolira obalom\n© AFP 2022 / VALERIE KUYPERS\nRuski vojni brodovi i avioni pokušavaju da provociraju britansku i holandsku vojsku na vežbama NATO-a na Arktiku, izjavio je načelnik uprave operacija mornaričke pešadije Holandije, general Džef Makmutri.\n13 Oktobar 2018, 07:01\nPrema njegovim rečima, ruski ratni brodovi pokazuju sve veći interes za manevre koje izvode snage Alijanse.\n„Na primer, kada su održavane vežbe u okviru našeg programa za zaštitu od balističkih raketa, bilo je prisutno mnogo više ruskih brodova nego što je to bilo proteklih decenija“, rekao je Makmurti za „Telegraf“, dodajući da je ruska flota navodno prilazila mestu održavanja vežbe bliže nego obično.\nPrema njegovom mišljenju, i ruski avioni preleću vrlo blizu brodova NATO-a samo da bi pokazali svoje prisustvo. Zbog toga general smatra da se takvi postupci mogu nazvati provokacijaom.\nRanije je komanda NATO-a saopštila da tokom najvećih vežbi u poslednjih nekoliko godina blizu granica Rusije planira da izvede oko 20 „eksperimenata“. Vojne vežbe NATO-a „Spoj trozupca“, u kojima će učestvovati oko 50.000 vojnika iz 30 zemalja-članica Alijanse i partnerskih zemalja, održaće se u Norveškoj od 25. oktobra do 7. novembra.\n13 Oktobar 2018, 17:00\nProšlog utorka je general-pukovnik norveških Oružanih snaga Rune Jakobsen na brifingu u NATO-u saopštio da će države koje nisu u sastavu NATO-a, Švedska i Finska, otvoriti svoj vazdušni prostor za operacije u okviru ovih vežbi.\nOn je dodao da će se glavna oblast vežbi nalaziti na udaljenosti većoj od hiljadu kilometara od granice sa Rusijom, a da bi vazdušne operacije mogle da se odvijaju na udaljenosti od 500 kilometara od granice.


FZO RS će održavanje poslovnog informacionog sistema platiti dodatnih pola miliona - Leutar.net\nFZO RS će održavanje poslovnog informacionog sistema platiti dodatnih pola miliona\n27. avgusta 2021. LEUTAR Heklanje u mozak, Magazin 0\nFond zdravstvenog osiguranja (FZO) Republike Srpske izdvaja pola miliona KM za održavanje informacionog sistema, a posao je do sada svake godine dobijao PROINTER ITSS.\nFZO je 26.8.2021. godine raspisao tender za nabavku usluge održavanja poslovnog informacionog sistema (PIS) Fonda zdravstvenog osiguranja RS, čija procijenjena vrijednost iznosi nešto više od pola miliona konvertibilnih maraka. Ovaj sistem, koji rukovodi svim aspektima poslovanja FZO RS, kao što je knjigovodstvo, javne nabavke, evidencija osiguranika, te vođenje evidencije pravnih i opštih poslova se od 2018. održava po cijeni od 500.400 KM godišnje.\nSve ugovore za poslove održavanja ovog sistema do sada je dobijala firma PROINTER ITSS, što bi se moglo nastaviti i ove godine, budući da se tenderska dokumentacija nije bitno mijenjala u odnosu na prethodne godine, dok su tehničke specifikacije, naročito uslovi za kvalifikaciju ponuđača, definisani na takav način da je konkurencija za ovu nabavku veoma sužena.\nTako se od ponuđača traži da imaju izvršen najmanje jedan ugovor čiji je predmet održavanje poslovnog informacionog sistema u vrijednosti od 500.000,00 KM.\nPored toga od ponuđača se traži da posjeduje tri ISO standarda (ISO 20000, ISO 27001, ISO 18295) i da među zaposlenima ima deset stručnjaka sa precizno definisanim kvalifikacijama koje obuhvataju godine staža, radno iskustvo ali i profesionalne uspjehe.\nTako se, na primjer, od stručnjaka za bezbjednosno testiranje informacionog sistema traži da posjeduje CompTIA Cybersecurity Analyst (CySA+), osam godina radnog iskustva ali i „pet ili više identifikovanih bezbjednosnih propusta u poznatim elektronskim svjetskim bazama bezbjednosnih propusta (neka od baza: (mitre.org) (nvd.nist.gov) (cvedetails.com) (vuldb.com) (exploit-db.com))“.\nPored toga, od osobe zadužene za dizajn korisničkog interfejsa softvera traži posjedovanje „Nielsen Norman Group User Experience Certificate“ UX/UI sertifikata uz pet godina radnog iskustva, dok se od ponuđača zahtijeva da angažuje stručnjaka za IT servisni menadžment koji bi, pored tri godine radnog iskustva trebalo da posjeduje i ITIL (Information technology infrastructure library) sertifikat.\nSvi ovi uslovi bili su postavljeni i na prethodna tri tendera kada je za održavanje ovog posla FZO primio samo jednu ponudu od firme PROINTER ITSS. TI BIH je kroz dugogodišnji monitoring javnih nabavki više puta upozoravao da institucije i javna preduzeća iz Republike Srpske kod dodjeljivanja tendera ovoj firmi koriste isti obrazac ponašanja, gdje u velikoj većini slučajeva samo ta firma ispuni postavljene uslove i gdje se ne obezbijedi aktivna i pravična konkurenciju što je osnovni princip zakona.


Specijalna antiteroristička jedinica obeležila svoj Dan\nSpecijalna antiteroristička jedinica obeležila je danas Dan jedinice, a ministar unutrašnjih poslova Aleksandar Vulin, čestitajući pripadnicima 42 godine postojanja, istakao je da je ova jedinica iza sebe ostavila trag u vremenu i neprekidnoj borbi srpskog naroda za slobodu i pravo da odlučujemo sami o sebi...\n„Srpski narod svoju istoriju piše neprekidnom borbom za slobodu. Beskrajnim, bezbrojnim ratovima i bitkama srpski narod je izborio svoje pravo, preko svake nade, da sam odlučuje o sebi“, istakao je ministar Vulin na obeležavanju Dana SAJ-a.\nPrema njegovim rečima, srpskom narodu obično su pretili veći, brojniji, bogatiji i moćniji od njega, a istorija je zapisala da je ovaj malobrojni ali ponosni, tvrdoglavi i uporni narod uspevao da pobedi veće od sebe, ne bolje, već samo veće.\n„Predsednik Republike Srbije Aleksandar Vučić je u ovoj generaciji izborio pravo da odlučujemo sami o sebi i to pravo nećemo dati nikome i nipošto“, naglasio je Vulin, istakavši da se srpski narod opisuje jednom rečju, a to je sloboda.\nJoš jedna reč, kako je naveo, objašnjava postojanje i način trajanja srpskog naroda - dužnost.\n„Dužnost prema svojoj zemlji, svom narodu, svojoj jedinici. Dužnost da budete tamo gde je teško, dužnost da ne pitate ni kada ni zašto, ni kako, dužnost da budete uz svoj narod kada je najteže“, poručio je ministar Vulin pripadnicima SAJ-a.\nUkazavši da se SAJ ne upotrebljava lako i da naređenja koja se daju ovoj jedinici nisu nikada slučajna i bez razloga, ministar Vulin je istakao da u izvršavanju zadataka kod ove jedinice nema nazad, nema povlačenja, predaje, neuspeha.\nKomandant SAJ-a Spasoje Vulević istakao je da je jedinica od svog osnivanja uvek težila da odgovori na operativne izazove i izvrši postavljene zadatke sa posebno usavršenom taktikom, opremom i organizacionom strukturom.\n„Oslonjena na veliko iskustvo, sticano na prvoj liniji, tokom 42 godine borbe protiv terorizma i najtežih oblika kriminala, kao i na motivisanost, obučenost i odlučnost svih pripadnika jedinice, SAJ je u potpunosti usklađena sa vrednostima i odredbama sadržanim u najvišim pravnim aktima naše države i uvek je spreman da u svakom trenutku zaštiti živote i sigurnost naših građana i bezbednost Republike Srbije“, poručio je Vulević.\nKomandant SAJ-a je naglasio da posebno mesto u istoriji jedinice i srcima njenih pripadnika, zauzima 16 kolega koji su izgubili živote izvršavajući službene zadatke u odbrani bezbednosti Republike Srbije i štiteći sigurnost njenih građana.\n„Spomen-zid u našoj bazi na kome su isklesana njihova imena predstavlja mesto na kome se susreću prošlost, sadašnjost i budućnost SAJ. Mesto koje na simboličan i snažan način poručuje: niste, braćo, zaboravljeni, kao i vaše porodice“, rekao je Vulević.\nKomandant je naglasio da njihova žrtva predstavlja trajni primer herojstva i patriotizma, koji pripadnicima SAJ-a pokazuje put kojim treba dalje da idu.


RTCG - Radio Televizija Crne Gore - Nacionalni javni servis :: Politika :: Poštovati individualne zasluge svake države\nBRAJOVIĆ-BEŠOIR PLAG 12. 02. 2020. 12:55 >> 12:54 6\nPoštovati individualne zasluge svake države\nU procesu evropskih integracija treba poštovati individualne zasluge i dostignuća svake države posebno, uz snažno sprovođenje reformskih procesa, zaključili su predsjednik Skupštine Ivan Brajović i ambasador Holandije u Crnoj Gori, Žil Arno Bešor Plag.\nBrajović je danas primio Bešora Plaga u nastupnu posjetu, i upoznao ga sa prioritetima Crne Gore kada je u pitanju evropska integracija.\nKako je saopšteno iz Brajovićevog kabineta, predsjednik parlamenta je zahvalio Holandiji za podršku u ostvarivanju strateških vanjskopolitičkih ciljeva Crne Gore.\n„U vezi sa tim, ukazao je na važnost parlamentarne saradnje, naročito jačanja kontakata sa holandskim parlamentarcima, ističući da je dobre političke odnose Crne Gore i Holandije neophodno staviti u svrhu ekonomske saradnje“, kaže se u saopštenju.\nBešor Plag je iskazao zadovoljstvo dobrim odnosima dvije države i istakao da je prioritet Holandije u tim odnosima članstvo Crne Gore u Evropskoj uniji.\nOn je, kako se navodi, dodao da je Zapadni Balkan potreban Evropskoj uniju, koliko je i Unija potrebna Zapadnom Balkanu, ističući da je Crna Gora predvodnik u integracionom procesu.\nIvan Brajović CG - Holandija Žil Arno Bešor Plag\nBrajović čestitao Pesah\n"Velika požrtvovanost i samosvijest mnogih studenata"\nRazmatrali mogućnost onlajn sjednica


'Problem je postojao – Novak igra, možda i najbolji igrač ikada, a na tribinama 1.500 ljudi?'\nIzvor: B92, 02.Dec.2019, 20:26\n"Problem je postojao – Novak igra, možda i najbolji igrač ikada, a na tribinama 1.500 ljudi?"\nSelektor Dejvis kup reprezentacije SAD Mardi Fiš je govorio o nedavnom takmičenju održanom u Madridu.\nDomaća selekcija je osvojila trofej pobedom nad Kanadom, a Srbija je, kao jedan od favorita završila takmičenje u četvrtfinalu.\n"Postojao je problem... Dok Španija igra pred 12.500 gledalaca, na terenu pored je Novak Đoković i tu je svega 1.500 ljudi. To je Novak Đoković, možda i najbolji igrač ikada. Promoteri moraju da pronađu način kako da >> Pročitaj celu vest na sajtu B92 << postave više zadnjica u sedišta. Znate zašto? Igrače to, zapravo, zanima", rekao je Fiš.\n"Kao i u prethodnom formatu, videli ste da igrači padaju na podlogu čak i u četvrtfinalu, kao da su osvojili nešto veliko. I dalje postoji strast igranja za nacionalnu selekciju. To se nije izgubilo", naveo je Fiš.


Ko je ubio Dadu - pitanje je već četvrt veka!\n08. apr 2019.\nKo je ubio Dadu – pitanje je već četvrt veka!\nDanas se navršava 25 godina od nerasvetljenog ubistva novinarke Radislave Dade Vujasinović. Njen ubica je i dalje nepoznat, a istraga je, više puta obnavljana i "dopunjavana" veštačenjima i obećanjima, u predistražnoj fazi!\nUdruženje novinara Srbije (UNS) podseća da istraga još uvek nije odredila da li je smrt novinarke nastupila kao posledica ubistva, samoubistva ili nesrećnog slučaja, prenosi RTS.\nPre dve godine i devet meseci Više javno tužilaštvo (VJT) dobilo je izveštaj Holandskog forenzičkog instituta u Hagu, na osnovu dokaznog materijala koji je mu je 2015. godine prosledilo Ministarstvo pravde.\nZaključak izveštaja dostavljenog VJT jula 2016. godine je da „povrede koje je kritičnom prilikom zadobila pokojna Radislava Dada Vujasinović mogu biti rezultat ubistva, samoubistva ili nesrećnog slučaja“.\nNa pitanje UNS-a šta je VJT od tada uradilo i dokle se stiglo sa rasvetljavanjem smrti Dade Vujasinović, u VJT su rekli da je Tužilaštvo pre veštačenja Forenzičkog instituta „preduzelo niz dokaznih radnji proverom svih raspoloživih informacija dobijenih od UNS-a, Komisije za istraživanje ubistava novinara i drugih izvora, pre svega ispitivanjem svedoka, kao i potrebnim veštačenjima“.\nUNS je upitao šta dosadašnji rad ukazuje, da li je u pitanju samoubistvo, ubistvo ili nesrećni slučaj, u VJT su rekli da nalaz Forenzičkog instituta nije isključio ni jednu od tri mogućnosti.\n„Prema dostavljenom veštačenju, a nakon analize dostavljenih tragova, veštaci nisu mogli da isključe nijednu od ove tri mogućnosti, iako veštačenjem tragovi trećeg lica nisu otkriveni“, rečeno je UNS-u u VJT.\nPredsednik Komisije za istraživanje ubistava novinara Veran Matić za UNS kaže da Komisija nema novih informacija o istrazi okolnosti smrti Dade Vujasinović.\nRadislava Dada Vujasinović pronađena je mrtva 9. aprila 1994. godine u svom stanu u Trećem bulevaru broj 118 u Novom Beogradu.\nU zapisniku koji je sačinjen posle obavljene obdukcije navedeno je da je umrla dan ranije, u 1.30.\nZvanična verzija događaja tada bila je da je Dada Vujasinović izvršila samoubistvo, pucnjem u grudi iz lovačke puške.\nPorodica Dade Vujasinović je angažovala i privatnog balističara Zorana Jovanovića koji je utvrdio da je na fotelji osim Dadine, bila još jedna krvna grupa.\nNjegov nalaz dostavljen je Tužilaštvu u decembru 1994. godine, ali je odbijen.\nBalističar Vladimir Kostić 2008. godine obavio je niz veštačenja. On je predao sudu svoj nalaz u kome se navodi i da su u telu Dade Vujasinović pronađena dva filcana čepa, što bi značilo da je sebe usmrtila sa dve patrone iz lovačke puške, odnosno, da je u sebe morala da puca dva puta, što nije moguće.\nNakon toga, Okružni javni tužilac u Beogradu u januaru 2009. godine, prekvalifikovao je slučaj u ubistvo umesto samoubistva i pokrenuo pretkrivični postupak.\nHolandski forenzički institut u Hagu utvrdio je u svom izveštaju da je u telu Dade Vujasinović pronađen jedan filcani čep, a ne dva, kako je tvrdio balističar Vladimir Kostić.\nInače, veštačenje Vladimira Kostića rađeno je 2008. godine, u vreme kada nije bio pronađen dokazni materijal iz istrage smrti Dade Vujasinović i kada se verovalo da je on uništen u NATO bombardovanju policijskog objekta.\nKostić je praktično veštačio veštačenja, odnosno stručne nalaze drugih veštaka, a ne sam dokazni materijal.\nTek na insistiranje Komisije za istraživanje ubistava novinara, dokazni materijal je pronađen i utvrđeno je da se on nalazio u ormanu policajca koji je preminuo.\nUzrok smrti Vujasinović i dalje pod znakom pitanja, „slučaj faktički zatvoren“\nBezbedniji svet za istinu: Narodni sudovi uteruju pravdu za nekažnjena ubistva novinara\nIzbliza i lično: Dada – Veče sećanja na Dadu Vujasinović\nDržava sprečila otkrivanje ubica Dade Vujasinović. Advokat Tapušković: Izgubljene su sve šanse da se utvrdi istina\nDada Vujasinović Ubistvo novinara\n← Savet za štampu: Kodeks prekšili Republika.rs, Epancevo.rs, Palež i Tabloid\nJesmo li spremni za slobodu medija? →


Kako teče rekonstrukcija puta Novi Pazar-Tutin? “U pitanju je izuzetan projekat” – Sandzaklive.rs\nKako teče rekonstrukcija puta Novi Pazar-Tutin? “U pitanju je izuzetan projekat”\nRekonstrukcija puta Novi Pazar – Tutin teče planiranom dinamikom, a završeno je 28 odsto predviđenih radova.\n“Iako stalno govorimo o rekonstrukciji, imajući u vidu obim radova, možemo reći da je reč o izgradnji potpuno novog puta, u pitanju je izuzetan projekt čija realizacija teče po plan”, kazao je državni sekretar u Ministarstvu građevinarstva, saobraćaja i infrastrukture Enes Buhić koji je obišao radove.\nIzvođač radova na rekonsterukciji trase Novi Pazar – Tutin, duge nešto više od 23 kilometra je turska kompanija “Tašjapi”.\nU ime kompanije, Yenal Elias, menadžer projekta ističe da će put po okončanju radova biti funkcionalniji i bezbedniji za učesnike u saobraćaju, što je za ceo region izuzetno važno.\n“Okončano je oko 28 procenata predviđenih radova. Kašnjenja neće biti jer smo u odnosu na plan dinamike koji je predat resornom ministarstvu, slobodno mogu reći jedan korak ispred. Nadamo se da će projekat biti od koristi svim građanima a ne isključujrm mogućnost da obaveze privedemo kraju pre predviđenog roka”, rekao je mendžer projekta Yenal Elias.\nNovi Pazar Tutin Rekonstrukcija puta


Otkriveni geni za duži život | MediaPress\nIstraživači Univerzitetskog medicinskog centra (UMC) u Amsterdamu otkrili su retku genetsku varijaciju koja u velikoj meri smanjuje šansu za Alchajmerovu bolest i još dva oblika demencije.\nPored toga, moguće je da ovaj gen povećava šansu za duži život, objavljeno je juče u naučnom časopisu „Acta Neuropahologica”, a prenela je holandska televizija NOS.\nPrema informacijama objavljenim u članku, ovo izuzetno važno otkriće donosi nove mogućnosti u razvoju leka za Alchajmerovu bolest, ali i druge oblike demencije koje se za sada ne mogu lečiti.\nNaučnici očekuju da će ih otkriće ovog gena zaduženog za regulaciju sistema za čišćenja mozga od otpada, dovesti korak bliže leku za Alchajmerovu bolest.\nIstraživanje koje vodi klinički genetičar Hene Holstehe u UMC u Amsterdamu obavlja se nad šesnaest različitih grupa populacije u 60 istraživačkih instituta u Evropi i Severnoj i Južnoj Americi, prenosi Tanjug.\nU jednom od ranijih istraživanja genetska varijanta Rs 72824905 dovedena je u vezu sa zaštitom od Alchajmerove bolesti, ali kako je ovaj gen izuzetno redak – tek jedna od sto osoba sa evropskim precima ima ovaj gen – sada su analizirani podaci 53.000 osobe iz Evrope i Severne Amerike, čime je povećan broj osoba sa ovim genom koji su učestvovali u istraživanju.\nIpak, jedinstvena grupa osoba starijih od 100 godina, iz istog istraživanja, dva puta češće je u posedstvu ovog gena. Jedan od nosioca gena, zdrava žena od 104 godine, pored novootkrivenog gena, čak nosi i dva gena koji kod drugih pacijenata izazivaju izuzetno brzu proizvodnju štetnih proteina u moždanim ćelijma.\nMeđutim, gen Rs 72824905 izgleda da ima zaštitnu ulogu u proizvodnji ovog proteina: kod pacijenata koji imaju problema sa pamćenjem ali su i nosioci ovog gena, proces proizvodnje štetnih proteina u moždanim ćelijama je znatno sporiji. Upravo zbog toga naučnici veruju da će otkrićem načina na koji ovaj gen funkcioniše, biti znatno bliže leku za Alchajmerovu bolest.\nPri oblicima demencije koje je istraživanje obuhvatilo, moždane ćelije odumiru usled proizvodnje štetnih proteina u njima. Iako još uvek nije poznato na koji tačno način do toga dolazi, naučnici veruju da je značajnim delom uzrokovano činjenicom da sistem za čišćenje mozga od otpada sa godinama sve slabije funkcioniše.\nTag:Alchajmerova bolestdemencijadug životgengenetikaIstrazivanjeljudski genmoždane ćelijeNosioci genanovootkriveni genRs 72824905starenjeStarostživot\nNovo istraživanje pokazalo je da muškarci koji obole od koronavirusa im